title: Armas Nuolivaara

text: Nuolivaaran vanhemmat olivat talollinen Paavo Venäläinen ja Maria Serafia Blom. Hän pääsi ylioppilaaksi Kuopion lyseosta 1899 ja valmistui Helsingin yliopistosta filosofian kandidaatiksi 1907, lisensiaatiksi 1926 ja tohtoriksi 1941.


title: Armas Nuolivaara

text: Nuolivaara oli Keski-Savon (Otavan) kansanopiston johtajana 1908–1925 sekä sitten historian vanhempana lehtorina Viipurin klassillisessa lyseossa 1927–1939 ja Tampereen klassillisessa lyseossa 1940–1945. Hän oli myös IKL:n Viipurissa ilmestyneen Karjalan Suunta-lehden päätoimittajana 1933–1936.


title: Armas Nuolivaara

text: Armas Nuolivaara oli naimisissa vuodesta 1909 kirjailija Auni Elisabet Hirvensalon (entinen Lagus) kanssa.


title: Lehesmaa

text: Lehesmaa on suomalainen sukunimi seuraavilla henkilöillä:


title: Uspenskin kirkko

text: Uspenskin kirkko oli ortodoksinen kirkkorakennus Kontupohjassa Itä-Karjalassa. Vuonna 1774 valmistunut kirkko oli Venäjän Karjalan merkittävimpiä nähtävyyksiä. Se tuhoutui tulipalossa elokuussa 2018.


title: Austenland

text: Austenland on vuonna 2013 ensi-iltansa saanut brittiläis-yhdysvaltalainen romanttinen komediaelokuva. Se perustuu Shannon Halen samannimiseen romaaniin ja sen on tuottanut Stephenie Meyer. Elokuvan pääosassa on Keri Russell.


title: Austenland

text: Elokuva kertoo kolmekymppisestä sinkkunaisesta, joka ihailee brittikirjailija Jane Austenia ja on pakkomielteessä tämän romaaniin "Ylpeys ja ennakkoluulo". Hän käyttää kaikki elämänsäästönsä ja matkustaa Englantiin Jane Austen -teemakohteeseen, joka on kuin suoraan kirjailijan elinajalta 1800-luvulta. Austenlandissa vieraat myös elävät, pukeutuvat ja käyttäytyvät aikakauden mukaisesti ilman nykyajan teknologiaa ja mukavuuksia.


title: Austenland

text: "Austenland" kuvattiin kesällä 2012 Buckinghamshiren West Wycombe Parkissa. Elokuvan ensi-ilta oli Sundancen elokuvafestivaaleilla tammikuussa 2013.


title: Palomäen uimalaitos

text: Palomäen uimalaitos oli Tampereen Pyynikillä Pyhäjärven rannassa Koulukadun eteläpäässä vuosina 1908–1962 toiminut uimalaitos.


title: Palomäen uimalaitos

text: Kesäksi 1908 valmistuneessa uimalaitoksessa oli aluksi erilliset umpinaisen aidan erottamat uima-altaat ja hyppykerrokset naisille ja miehille, tilat oli kuitenkin mahdollista yhdistää näytöksien ja kilpailuiden ajaksi. Myöhemmin tiloja erottanut aita poistettiin kokonaan. Uimalaitosta käyttivät 1904 perustettu Tampereen Uimaseura ja 1919 perustettu Työväen Uimarit. Seurat hoitivat uimalaitosta vuorotellen vuodesta 1925 alkaen ja ne hoitivat myös vuonna 1929 Näsijärven rantaan valmistunutta Rauhaniemen kansankylpylää. Palomäen uimalaitoksen käyttö väheni sen jälkeen kun Tampereelle valmistui 1957  Pyynikin uimahalli. Uimalaitos oli käytössä vuoteen 1962 saakka ja se purettiin talvella 1963.


title: Palomäen uimalaitos

text: Vuonna 2004 paljastettiin uimalaitoksen entisellä sijaintipaikalla Olli Tasasen tekemä muistokivi ja -laatta.


title: Kiirunan uusi kaupungintalo

text: Kiirunan uusi kaupungintalo rakennettiin, koska Kiirunan kaupunki oli siirrettävä uuteen paikkaan. Lokakuussa 2012 julistettiin suunnittelukipailu, jonka voittivat syyskuussa 2013 Henning Larsen Architects A/S ehdotuksella "Kristallen". Rakentamisesta vastasi LKAB, joka luovutti valmiin rakennuksen kunnalle. Uusi kaupungintalo valmistui ja otettiin käyttöön elokuussa 2018.


title: Kiirunan uusi kaupungintalo

text: Vanhan kaupungintalon torni siirrettiin vuonna 2017 uuden kaupungintalon luokse.


title: NRP Corvo (M418)

text: NRP Corvo (runkonumero M418) oli Portugalin laivaston Corvo-luokan miinanraivaaja.


title: NRP Corvo (M418)

text: Alus tilattiin Burger Boatsilta, missä köli laskettiin 18. elokuuta 1953 tunnuksella "AM-487". Alus laskettiin vesille 1. huhtikuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella "MSO-487" 7. helmikuuta 1955. Alus valmistui 3. lokakuuta 1955 ja se luovutettiin Portugalille 23. marraskuuta.


title: NRP Corvo (M418)

text: Alus poistettiin palveluksesta 2. huhtikuuta 1973 ja se romutettiin Santanderissa Espanjassa.


title: Kuoleman jälkeen

text: Kuoleman jälkeen () on vuonna 1915 valmistunut venäläinen mykkäelokuva. Jevgeni Bauerin ohjaaman melodraaman pääosia esittävät Vera Karalli ja Vitold Polonski.


title: Kuoleman jälkeen

text: Nuori tutkija Andrei Bagrov viettää yksinäistä elämää tätinsä kanssa. Opiskelutoveri Tsenin houkuttelee Andrein juhliin, jossa tämä tapaa salaperäisen näyttelijän Zoja Kadminan. Zoja yrittää lähestyä Andreita, mutta tämä torjuu hänet. Ennen seuraavaa esitystä Zoja juo myrkkyä ja kuolee näyttämölle. Kuultuaan itsemurhasta Andrei hankkii käsiinsä Zojan kuvan ja päiväkirjan ja saa selville, että tyttö oli rakastunut häneen ensi silmäyksellä. Zoja alkaa ilmestyä Andreille unessa ja vähitellen myös valveilla ollessa. Andrei menettää järkensä ja kuolee odottaen jälleen tapaavansa Zojan.


title: Kuoleman jälkeen

text: Aleksandr Hanžonkovin yhtiön tuottama "Kuoleman jälkeen" perustuu Ivan Turgenevin kertomukseen "Klara Militš", josta tehtiin samana vuonna myös toinen elokuvasovitus. Näyttelijä Jevlalija Kadminan itsemurhan innoittama kertomus kuuluu Turgenevin myöhäisiin ”mystisiin tarinoihin”, joihin kirjailija itse suhtautui ironisesti.


title: Kuoleman jälkeen

text: Ohjaaja Jevgeni Bauerin ”salonkipsykologinen elokuvadraama” jättää Turgenevin huumorin sikseen ja korostaa tarinan yliluonnollisia piirteitä. Näyttämöllä tehty itsemurha sivuutetaan varsin nopeasti, koska se oli nähty jo moneen kertaa aikaisemmin – muun muassa Vera Karallin elokuvassa "Les chrysanthèmes" (1914). Bauerin ohjaustyön visuaalisia ansioita ovat päähenkilöä juhlissa seuraava poikkeuksellisen pitkä kamera-ajo, studiossa kuvatut unennäyt, viehättävä ja hienostunut Karalli sekä kylmäkiskoiseen osaansa sopiva moitteettoman komea Vitold Polonski.


title: Kuoleman jälkeen

text: Aikalaiskritiikki suhtautui kielteisesti Turgenevin kertomukseen tehtyihin muutoksiin ja piti elokuvan unennäkyjä pitkitettyinä. Suomessa "Kuoleman jälkeen" sai ensi-iltansa helsinkiläisessä Scala-teatterissa huhtikuussa 1916. "Fyrenin" mukaan Pietarissa poikkeuksellista huomiota herättänyt elokuva oli aiheeltaan ja käsittelytavaltaan arvokas sekä hyvin näytelty.


title: Paavo Laitinen

text: Paavo Antero Laitinen (8. marraskuuta 1931 Kuusamo – 25. marraskuuta 2004 Helsinki) oli suomalainen juristi, diplomaatti ja pankinjohtaja.


title: Paavo Laitinen

text: Laitisen vanhemmat olivat kenttäpiispa Toivo Vilho Kultimo Laitinen ja Saara Liina Määttä. Hän pääsi ylioppilaaksi 1951 ja valmistui lainopin kandidaatiksi ja ekonomiksi 1955.


title: Paavo Laitinen

text: Laitinen meni aluksi ulkoministeriön palvelukseen. Hän oli ulkoasiainministeriön avustajana 1956–1958, Washingtonin suurlähetystön avustajana 1959–1961, Ankaran suurlähetystön II luokan lähetystösihteerinä 1961–1963, ulkoasiainministeriön jaostosihteerinä 1964–1965 ja Tukholman suurlähetystön I luokan lähetystösihteerinä 1965–1968. Hän oli ulkoasiainministeriön jaostopäällikkönä 1968–1971 ja Pariisin suurlähetystön lähetystöneuvoksena 1971–1972. Laitinen siirtyi sitten pankkialalle ja oli Pohjoismaiden Yhdyspankin, sittemmin Suomen Yhdydpankin johtokunnan jäsenenä 1972–1974 ja pankin varatoimitusjohtajana vuodesta 1974 alkaen.


title: Paavo Laitinen

text: Paavo Laitisen on arveltu olleen yksi Suomen Kuvalehteen kirjoittaneen "Veikko Viisi" kollektiivinimimerkin takana olleista ulkoministeriön virkamiehistä, muita olivat Risto Hyvärinen, Max Jakobson ja Keijo Korhonen.


Suunnistuksen maailmanmestaruuskilpailut 1968 pidettiin 28.–29. syyskuuta 1968 Ruotsin Linköpingissä. Kyseessä olivat lajin toiset maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1968

text: Matkan pituus 14,6 km.


text: Matkan pituus 7,8 km.


title: NRP Vulcano (1910)

text: NRP Vulcano oli Portugalin laivaston vuonna 1910 vesillelaskettu miinalaiva.


title: NRP Vulcano (1910)

text: Alus tilattiin Thornycroftilta. Alus laksettiin vesille 1910.


title: NRP Vulcano (1910)

text: Alus poistettiin laivastoluettelosta vuonna 1940-luvulla.


title: NRP Flexa (1909)

text: NRP Flexa tai Flecha oli Portugalin laivaston vuonna 1909 vesillelaskettu tykkivene.


title: NRP Flexa (1909)

text: Siirtomaaministeriö tilasi aluksen. Alus laskettiin vesille 1909.


title: NRP Flexa (1909)

text: Alus poistettiin laivastoluettelosta vuonna 1933.


title: NRP Tete (1918)

text: NRP Tete oli Portugalin laivaston vuonna 1918 vesillelaskettu tykkivene.


title: NRP Tete (1918)

text: Siirtomaaministeriö tilasi aluksen Cubitt Townista Yarrow and Companyltä Sambesille korvaamaan räjähdyksessä tuhoutuneen saman nimisen aluksen. Alus laskettiin vesille 1909.


title: NRP Tete (1918)

text: Alus modernisoitiin 1920-luvulla ja se poistettiin laivastoluettelosta 1970-luvulla.


title: NRP Dili

text: NRP Dili oli Portugalin laivaston partiovene.


title: NRP Dili

text: Alus oli asema-aluksena Portugalin Timorilla, kunnes se poistettiin laivastoluettelosta 1938.


title: NRP Lince (1911)

text: NRP Lince oli Portugalin laivaston vuonna 1911 vesillelaskettu partiovene.


title: NRP Lince (1911)

text: Alus tilattiin Italiasta Livornosta Cantiere navale fratelli Orlandolta. Alus laskettiin vesille 1911.


title: NRP Lince (1911)

text: Alus oli torpedokoululaivana kotivesillä, kunnes se poistettiin laivastoluettelosta 1945.


title: NRP Cinco de Otoubro (1900)

text: NRP Cinco de Otoubro oli Portugalin laivaston vuonna 1900 vesillelaskettu yhteysalus.


title: NRP Cinco de Otoubro (1900)

text: Alus tilattiin Ramage and Fergusonilta Leithistä. Alus laskettiin vesille 1900 nimellä "SS Banshee".


title: NRP Cinco de Otoubro (1900)

text: Alus muutettiin kuninkaalliseksi jahdiksi 1901 nimellä "Amélie IV" ja se nimettiin vuoden 1910 vallankumouksen jälkeen "Cinco de Otoubroksi". Aluksen aseistuksena oli 1921 vain kaksi 37 millimetrin tykkiä ja se muutettiin merentutkimusalukseksi 1924. Alus poistettiin laivastoluettelosta 1937.


title: Harri Hakkarainen (lääkäri)

text: Harri M. Hakkarainen on suomalainen lääkäri. Hän on erityisesti urheilun parissa toiminut lääkäri ja myös valmentaja.


title: Harri Hakkarainen (lääkäri)

text: Hakkarainen opiskeli liikuntatieteitä Jyväskylän yliopistossa ja valmistui lääkäriksi Kuopion yliopistosta. Hakkarainen on toiminut lääkärinä muun muassa Olympiakomiteassa, jääkiekkomaajoukkueessa, KHL:ssä, Kärpissä, Jokereissa, HIFK:ssa, hiihtomaajoukkueessa ja Vierumäen urheiluopistolla sekä monien urheilijoiden henkilökohtaisena lääkärinä.


title: Harri Hakkarainen (lääkäri)

text: Hakkarainen menetti lääkärinoikeutensa elokuussa 2018 ja saa ne takaisin viimeistään vuonna 2020. Hän sanoo että aloite tuli häneltä itseltään.


title: Ruovesi (lehti)

text: Ruovesi-lehti on suomalainen Ruovedellä ilmestyvä paikallislehti jota julkaisee Ruoveden Sanomalehti Oy. Lehti ilmestyy kerran viikossa keskiviikkoisin ja se on perustettu 1920. Vuonna 2018 lehden päätoimittajana on Anu Kuivasmäki.


title: Ruovesi (lehti)

text: Ruoveden Sanomalehti Oy julkaisee myös Teisko-Aitolahti-paikallislehteä.


title: Tapan sinut, Willie Boy

text: Tapan sinut, Willie Boy ("Tell Them Willie Boy Is Here") on Abraham Polonskyn käsikirjoittama ja ohjaama moderni lännenelokuva vuodelta 1969. Elokuva oli Polonskyn ensimmäinen ohjaus vuoden 1948 elokuvan "Pahan pauloissa" jälkeen hänen oltuaan 17 vuotta Hollywoodin mustalla listalla.


title: Tapan sinut, Willie Boy

text: Lännenelokuvaksi rauhallinen ja viipyilevä tarina on näkökulmaltaan intiaanien puolella. Se perustuu vuoden 1909 tositapahtumiin ja historioitsija Harry Lawtonin niistä tekemään kirjaan. Amerikan vanhimpaan intiaaniheimoon pajuteihin kuuluvaa nuorta intiaanimiestä Willie Boyta (Robert Blake) jahtaavat sekä oma reservaattiyhteisö että valkoihoiset. Hän pakenee erämaahan yhdessä rakastettunsa Lolan (Katharine Ross) kanssa. Sheriffi Cooper (Robert Redford) lähtee joukkoineen etsimään nuortaparia. Sivujuonina ovat Cooperin vaikea suhde reservaatin johtajaan, tohtoriksi kouluttautuneeseen Elizabeth Arnoldiin (Susan Clark) ja Yhdysvaltojen presidentin William Taftin tulossa oleva vierailu. Tarinan loppu jää avoimeksi.


title: Tapan sinut, Willie Boy

text: "Helsingin Sanomien" Eeva Järvenpää piti "Willie Boyta" joistakin turhan osoittelevista elementeistä huolimatta kesän 1970 tärkeimpänä elokuvaensi-iltana Arthur Pennin hippielokuvan "Alicen ravintola" ohella. "Video-oppaassa" vuodelta 1994 Asko Alanen antaa elokuvalle neljä tähteä viidestä, mikä vastaa sanallista arviota ”erinomainen”. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Teisko-Aitolahti

text: Teisko-Aitolahti-lehti on suomalainen Ruovedellä ilmestyvä Teiskon ja Aitolahden paikallislehti jota on julkaissut vuodesta 2001 Ruoveden Sanomalehti Oy. Lehti ilmestyy kerran viikossa torstaisin ja se on perustettu 1925.


title: Teisko-Aitolahti

text: Ruoveden Sanomalehti Oy julkaisee myös Ruovesi-paikallislehteä.


title: Vaja Finland

text: Vaja Finland on vuonna 2011 perustettu suomalainen yritys, joka valmistaa pääasiassa vitroposliinisia käyttöastioita. Yrityksen perustivat Henna Lamberg ja Fred Owren, jotka olivat saaneet muotoilijan ammattitaitonsa työskennellessään Arabian tehtaalla. Owren vastaa tuotteiden muotoilusta ja Lamberg kuvioiden suunnittelusta.


title: Vaja Finland

text: Yritys toimii joukkorahoituksella. Osakkeenomistajia on sata. Yksi omistajista on Moomin Characters.


title: Vaja Finland

text: Lamberg ja Owren aloittivat tuotteiden kehittelyn ja valmistamisen heidän Loviisassa sijaitsevan omakotitalon pihalla olleeseen puuvajaan rakennetussa työtilassa. Sittemmin tuotanto on siirtynyt Porvooseen ja aluksi käsityönä tehtyjen tuotteiden valmistamiseen on otettu käyttöön koneita ja piensarjatuotannosta ollaan siirtymässä koneelliseen tuotantoon.


title: Vaja Finland

text: Vajan tuotteita myydään Suomen lisäksi Ruotsissa, Norjassa ja Saksassa. Yrityksen oma verkkokauppa ja tehtaanmyymälä avataan elokuussa 2018.


title: Vaja Finland

text: Vaja Finland on suunnitellut oman mallistonsa lisäksi muun muassa Artekin myymän kukkopillin, Ravintola Finnjävelin käyttämän astisarjan sekä Hotelli Punkaharjulle räätälöidyn koristeen. Vaja on valmistanut myös Unmondaylle kaiutinrunkoja ja Sessakille valaisinkupuja.


title: Asturialaiset

text: Asturialaiset (asturiaksi: asturianos) ovat Asturiasta peräisin oleva etninen ryhmä. Asturialaisia asuu myös Amerikan mantereella ja muualla Euroopassa.


title: Asturialaiset

text: Asturialaiset ovat visigoottilaista, keltiberiläistä ja latinalaista alkuperää. Suurin osa asturialaisista kuuluu katoliseen kirkkoon.


title: Asturialaiset

text: Asturian kieli, jonka puhujamäärä on ollut laskussa 1900-luvulta lähtien, on yksi asturialaisten puhumista kielistä. 40% asturialaisista puhuu asturiaa ja heistä 10% puhuu sitä äidinkielenään. Kieli on suojeltu autonomisella lainsäädännöllä, mutta se ei ole virallinen kieli Asturiassa.


title: Asturialaiset

text: Asturian kuuluisin alueellinen ruoka on fabada asturiana, joka on pavuista, sianlihasta, verimakkarasta, chorizosta ja sahramista tehty muhennos.


title: Luettelo jalkapallon naisten maailmanmestaruuskilpailujen finaaleista

text: Jalkapallon naisten maailmanmestaruuskilpailut (FIFA Women's World Cup) on Kansainvälisen jalkapalloliiton FIFAn järjestämä jalkapalloturnaus, joka pelataan neljän vuoden välein. Se pelattiin ensimmäisen kerran Kiinassa vuonna 1991 – yli 60 vuotta ensimmäisen miesten maailmanmestaruusturnauksen jälkeen.


text: Aivan kuten miesten turnaus MM-kilpailu on viimeinen kilpailu, ja tulos määrittää, mikä maa on julistettu maailmanmestareiksi. Jos 90 minuutin säännöllisen pelin jälkeen pisteet ovat tasan, pelataan vielä 30 minuutin jakso, jota kutsutaan Jatkoajaksi. Jos tällainen peli on edelleen tasan ylimääräisen ajan jälkeen, päättää ottelun Rangaistuspotkukilpailu. Vahvistettu rangaistuspotentiaali joukkue julistetaan sitten mestareiksi. Turnaus on päättänyt kertaluonteiseen otteluun joka kerta.


title: Markus Blom

text: Markus Blom on suomalainen laulaja ja ääninäyttelijä.


title: James Dunbar

text: James Ralph ”Jim” Dunbar (17. heinäkuuta 1930 Crawfordsville, Indiana – 14. toukokuuta 2018 The Woodlands, Texas) oli yhdysvaltalainen soutaja ja olympiavoittaja.


title: James Dunbar

text: Dunbar voitti kahdeksikossa olympiakultaa Helsingissä 1952. Hän työskenteli myöhemmin sotilaslentäjänä.


title: James Dunbar

text: Dunbar kuoli 87-vuotiaana kotonaan Texasin The Woodlandsissa 14. toukokuuta 2018.


title: Juri Kutsenko

text: Juri Mihailovitš Kutsenko (, 5. maaliskuuta 1952 Tavrovo, Kurskin alue, Venäjän SFNT – 22. toukokuuta 2018) oli Neuvostoliittoa edustanut yleisurheilija, joka kilpaili kymmenottelussa.


title: Juri Kutsenko

text: Kutsenko saavutti olympiahopeaa Moskovassa 1980. Vuoden 1978 EM-kilpailuissa hän oli viides.


title: Juri Kutsenko

text: Kutsenko kuoli 66-vuotiaana 22. toukokuuta 2018.


title: Pirahã

text: Pirahã on Brasilian Amazonasin alueella elävän pirahã-alkuperäiskansan puhuma kieli. Se on ainoa elossa oleva murakieli. Pienestä puhujamäärästään huolimatta pirahã ei ole uhanalainen, koska se on jatkuvassa käytössä, ja pirahã-kansa on pitkälti yksikielinen. Pirahã on tunnettu moniin siihen liitetyistä kiistanalaisista kielitieteellisistä väitteistä, muun muassa siitä, että se todistaisi lingvistisen relativismin.


title: Pirahã

text: Pirahãn äännerakenne on yksi maailman yksinkertaisimmista; se sisältää vain kolme vokaalifoneemia ja laskentatavasta riippuen seitsemän tai kahdeksan konsonanttifoneemia. Naisilla on yksi konsonantti vähemmän. Pirahã on tonaalinen kieli.


title: Pirahã

text: Pirahãssa on yksi maailman yksinkertaisimmista sukulaissanajärjestelmistä; sanaa "baíxi" käytetään sekä isästä että äidistä, eikä sukulaissuhteita seurata biologisia sisaruksia pidemmälle.


title: Pirahã

text: Pirahãssa ei ole sanoja väreille vaan pelkästään 'tummaa' ja 'vaaleaa' vastaavat sanat.


title: Oskar Lindberg (muusikko)

text: Oskar Fredrik Lindberg (23. helmikuuta 1887 Gagnef, Taalainmaa – 10. huhtikuuta 1955 Tukholma) oli ruotsalainen säveltäjä, kirkkomuusikko ja musiikkipedagogian professori.


title: Oskar Lindberg (muusikko)

text: Suomessa hänen laajasta sävellystuotannostaan tunnetaan yleisesti vain Vanha virsi Taalainmaan karjamajoilta.


title: Bob Weiss

text: Robert William ”Bob” Weiss (s. 7. toukokuuta 1942 Easton, Pennsylvania) on yhdysvaltalainen koripallovalmentaja ja kilpauransa päättänyt koripalloilija. Weiss pelasi NBA:ssa vuosikymmenen verran ja voitti Philadelphia 76ersissa NBA:n mestaruuden vuonna 1967. Hän on tehnyt myös pitkän valmentajanuran ja on toiminut muun muassa San Antonio Spursin, Atlanta Hawksin, Los Angeles Clippersin ja Seattle SuperSonicsin päävalmentajana.


title: Bob Weiss

text: Weiss pelasi yliopistokoripalloa vuosina 1962–1965 Pennsylvanian osavaltionyliopiston joukkueessa. Philadelphia 76ers varasi Weissin NBA:han 22. varausvuorolla . Hän pelasi NBA:ssa ja ABA:ssa vuosina 1965–1977, pisimpään Chicago Bullsissa. Vuonna 1967 hän voitti Philadelphia 76ersissa NBA:n mestaruuden.


title: Bob Weiss

text: Valmentajana Weiss on toiminut vuodesta 1977 lähtien. Hän on toiminut päävalmentajana NBA:ssa San Antonio Spursin, Atlanta Hawksin, Los Angeles Clippersin ja Seattle SuperSonicsin joukkueissa ja Kiinassa. Lisäksi Weissilla on ollut useita NBA-apuvalmentajan pestejä, muun muassa Seattle SuperSonicsissa vuosina 1994–2005.


title: Huhtasuon terveysasema

text: Huhtasuon terveysasema on Jyväskylän Huhtasuon kaupunginosan Huhtakeskuksessa toimiva kaupungin terveysasema.


title: Huhtasuon terveysasema

text: Terveysaseman naapuristossa sijaitsevat muun muassa Huhtasuon kirjasto, Huhtasuon yhtenäiskoulu ja aiemman Huhtasuon kirkon toimintaa jatkava seurakuntatila Huhtakoti.


title: Klaukkalan terveysasema

text: Klaukkalan terveysasema on Nurmijärven Klaukkalan kylän taajama-alueella toimiva kunnallinen terveysasema.


title: Hamppusampo

text: Hamppusampo Oy on ensimmäinen suomalainen kannabisyhtiö. Yhtiö tähtää CBD-hamppulajikkeiden avulla sekä kotimaan että maailman markkinoille. Yle uutisoi keväällä 2018 perustetusta yhtiöstä ensimmäisenä mediana heinäkuussa 2018.


title: Kirkonkylän terveysasema

text: Kirkonkylän terveysasema on Nurmijärven kirkonkylän taajamassa Nurmijärvellä toimiva kunnallinen terveysasema.


title: Brothers in Arms: D-Day

text: Brothers in Arms: D-Day on Gearbox Softwaren ja Ubisoft Shanghain kehittämä ja Ubisoftin marraskuussa 2006 julkaisema ensimmäisen persoonan ammuntapeli PlayStation Portablelle. Peli kuuluu "Brothers in Arms" -pelisarjaan.


title: Brothers in Arms: D-Day

text: Peli on julkaistu myöhemmin myös Playstation Vitalle ladattavana versiona.


title: Brothers in Arms: D-Day

text: Peli on saanut GameSpotin arvostelussa arvosanaksi 5.9/10 pistettä. Eurogamerin arvostelussa peli on saanut arvosanaksi 7/10.


title: Vincent Curatola

text: Vincent Curatola (s. 16. elokuuta 1953 New Jersey) on yhdysvaltalainen näyttelijä. Hänet tunnetaan parhaiten Johnny Sackin roolista televisosarjassa "Sopranos". Hän on myös esiintynyt muun muassa vuoden 2012 elokuvassa "Killing Them Softly".


title: Lamerica

text: Lamerica on Gianni Amelion ohjaama italialais-ranskalais-sveitsiläinen draamaelokuva vuodelta 1994. Sen tarina sijoittuu vuoden 1991 Albaniaan. "Lamerica" voitti Venetsian elokuvajuhlilla neljä palkintoa ja palkittiin myös muun muassa sekä parhaana ulkomaisena elokuvana monissa maissa.


title: Lamerica

text: Italialaiset hämärämiehet ovat vuonna 1991 totalitaarisesta hallinnosta juuri vapautuneessa Albaniassa muka perustamassa sinne kenkätehdasta. Voidakseen huijata hankkeeseen italialaista ja Euroopan Unionin tukirahaa he palkkaavat tehtaanjohtajaksi albanialaismiehen. Tämä kuitenkin katoaa pian, ja häntä etsiessään italialaismiehet kokevat vieraan maan uhkat.


title: Suomen satamat

text: Suomen satamat


title: Suomen satamat

text: Vuonna 2015 Suomen satamien ulkomaan tavaraliikenteen yhteismäärä oli 89,1 miljoonaa tonnia (2014: 96,1 milj. t). Satamien kautta kulkenut kokonaisrahtimäärä oli kotimaanliikenteen kanssa vuonna 2015 yhteensä 96,6 miljoonaa tonnia (2014: 102,3 milj. t).


title: Suomen satamat

text: Alla on lueteltu Suomen suurimpia satamia tavaramäärässa mitattuna ja näiden kautta kulkeneen kokonaisrahdin (eli ulkomaan ja kotimaan liikenteen rahdin yhteismäärä) vuosina 2010, 2012 , 2014 ja 2015. Vuonna 2011 aiemmin erilliset Kotkan ja Haminan satamat yhdistyivät Hamina-Kotkan satamaksi.


title: Suomen satamat

text: Vuonna 2015 Suomen kauppasatamien kautta kulki yhteensä 18,5 miljoonaa ulkomaanliikenteen matkustajaa. Satamamista vilkkain oli Helsinki, jonka kautta kulki yhteensä 12,0 miljoonaa matkustajaa.


title: Suomen satamat

text:
Suomen ulkomaanliikenteen matkustajamäärät vuosina 2013 ja 2014 on esitetty satamakohtaisesti oheisessa taulukossa. Lukuarvo kuvaa tulevan ja lähtevän liikenteen yhteistä matkustajamäärää.
Vuonna 2017 Helsingin satama oli maailman vilkkain matkustajasatama.


title: Suomen satamat

text:
Tilastokeskuksen tietojen mukaan Suomen kotimaanliikenteessä matkusti vuonna 2010 yhteensä 4 307 997 matkustajaa (huviveneilyä ei tässä lasketa).
Kotimaan matkustajaliikennettä edustavat vaikkapa Suomenlinnan lautalla tehdyt matkat, saariston yhteysalusliikenne ja lukuiset päiväristeilyreitit merellä ja sisävesistössä. Vilkkainta matkustajaliikenne oli pääkaupunkiseudulla (yhteensä 2 474 845 matkustajaa), Manner-Suomen ja Ahvenanmaan välillä (528 479), Ahvenanmaalla (533 709), ja Saaristomerellä (223 544). Helsingin, Maarianhaminan ja Långnäsin ohella merkittäviä satamapaikkoja olivat muun muassa Kuopio, Tampere, Savonlinna, Lappeenranta, Turku, Lahti ja Jyväskylä ja Naantali.


title: Kantabrialaiset

text: Kantabrialaiset (Kantabriaksi ja Espanjaksi: cántabros) ovat Kantabriassa pohjois-Espanjassa asuva itaalinen kansa. Heistä käytetään joskus nimeä montañeses. Kantabrialaisten puhuma Kantabrian murre on sukua asturia-leónin kielille.


Kantabrialaiset


title: Kantabrialaiset

text: 4. "Even today, Cantabrians (the Pasiego included, Lebaniegos excluded), at the North of Spain, seem to be a genetically well differentiated community, as deduced from uniparental and autosomal markers, perhaps to a higher degree than their neighbours, the Basques". http://grupos.unican.es/acanto/aep/bolpas/Ann-Hum-Genet.pdf.


title: NRP Augusto de Castilho (1909)

text: NRP Augusto de Castilho (ex-"Elite") oli Portugalin laivaston vuonna 1917 pakko-otettu apumiinanraivaaja.


title: NRP Augusto de Castilho (1909)

text: Alus valmistettiin Cochranella Selbyssä, jossa se laskettiin vesille 1909 troolarina nimellä "Elite'.


title: NRP Augusto de Castilho (1909)

text: Ensimmäisen maailmansodan aikana Portugalin laivasto pakko-otti 1917 "Eliten". Alus muutettiin apumiinanraivaajaksi ja se liitettiin laivastoon nimellä "NRP Augusto de Castilho". Saksan keisarikunnan laivaston sukellusvene "U139" upotti aluksen 14. lokakuuta 1918 Madeiran ja Azorien välillä.


title: Hurraa valloittajasankarille

text: Hurraa valloittajasankarille ("Hail the Conquering Hero") on Preston Sturgesin tuottama, käsikirjoittama ja ohjaama satiirinen komediaelokuva vuodelta 1944.


title: Hurraa valloittajasankarille

text: Toisen maailmansodan aikana Kalifornialaisen Oakridgen kaupungin sotaintoiset asukkaat lähettävät merijalkaväkeen sankarivainajan innokkaan pojan Woodrow Lafayette Pershing Truesmithin, mutta tämä hylätään kutsunnoissa kroonisen heinänuhansa takia. Säästyäkseen häpeältä nuorukainen ei kerro totuutta edes äidilleen, vaan uskottelee olevansa kaukomailla sotimassa. Lomailevat sotilaat tulevat mukaan juoneen, koristelevat Truesmithin kunniamerkein ja palauttavat hänet kotikyläänsä, jossa mies asetetaan pormestariehdokkaaksi. Hän tunnustaa valheensa ja tulee valituksi.


title: Hurraa valloittajasankarille

text: Elokuva valittiin vuonna 2015 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kalifornian maastopalot 2018

text: Maastopalot Kaliforniassa alkoivat kesällä 2018 poikkeuksellisen aikaisin, koska kuivuuden vuoksi alueella oli paljon palamista kiihdyttävää kuollutta ja kuivaa kasvillisuutta.


title: Kalifornian maastopalot 2018

text: Osavaltion alueella oli havaittu elokuun 26. päivään mennessä 5 319 erillistä maastopaloa. Carrin palossa kuoli kuusi henkeä ja 800 asuinrakennusta on menetetty. Fergusonin palossa kuoli kaksi ja palo uhkasi levitä läheiseen Yosemiten kansallispuistoon.


title: Kalifornian maastopalot 2018

text: Presidentti Donald Trump väitti Kalifornian ympäristölainsäädännön on pahentaneen ongelmaa. Paikallisen palopäällikön mukaan sammutusvettä on riittävästi.


title: Kraila

text: Kraila () on kylä Salon kaupungin Särkisalossa. Kylä on Manner-Salon eteläisin kylä Saaristomeren rannalla Raaseporin vastaisella rajalla.


title: Kraila

text: Krailanselkä ja Ervastonlahti erottavat Krailan muusta Särkisalosta. Kraila oli siten Särkisalon kunnan eksklaavi. Kraila on pääasissa hiekkamäkeä, jonka pohjois- ja eteläreunalla sijaitsee syvä laakso. Krailan vakituinen asutus sekä maanviljely sijoittuu näihin laaksoihin. Kylän ranta-alueille on rakennettu kesämökkejä. Kylän edustalla on pieni Kiriholma.


title: Kraila

text: Krailan entinen kantatila on nykyisin Salon seurakunnan leirikeskus Reila.


title: Oviedo (Florida)

text: Oviedo on kaupunki Seminolen piirikunnassa, Floridan osavaltiossa, Yhdysvalloissa. Kaupungin väkiluku oli vuoden väestönlaskennassa 33 342. Kaupungin pormestarina toimii nykyisin Dominic Persampiere.


title: Fernley

text: Fernley on kaupunki Lyonin piirikunnassa, Nevadan osavaltiossa, Yhdysvalloissa. Kaupungin väkiluku oli vuoden väestönlaskennassa 19 368. Ennen vuotta 2001 Fernley oli Census-designated place, eli "väestönlaskennallinen asuinpaikka".


title: Kevin Johnson (täsmennyssivu)

text: Kevin Johnson -nimisiä henkilöitä ovat muun muassa:


title: Onnen hinta

text: Onnen hinta ("One Potato, Two Potato") on Larry Peercen ohjaama yhdysvaltalainen draamaelokuva vuodelta 1964. Rotujen välisestä avioliitosta 1960-luvun alun Yhdysvalloissa kertovan tarinan ovat käsikirjoittaneet Raphael Hayes ja Orville H. Hampton, jotka olivat ehdolla parhaan alkuperäiskäsikirjoituksen Oscarin saajiksi. Pääparia esittävät Barbara Barrie ja Bernie Hamilton. Naisen entistä aviomiestä, joka yrittää saada heidän yhteisen tyttärensä huoltajuuden itselleen rotuseikkoihin vedoten, esittää Richard Mulligan ensimmäisessä merkittävässä elokuvaroolissaan.


title: Onnen hinta

text: "Onnen hinta" oli tv-töitä aiemmin tehneen Larry Peercen ensimmäinen pitkän teatterielokuvan ohjaus. Elokuva kuvattiin Ohion Painesvillessä, joka myös nimetään tarinan tapahtumapaikaksi.


title: Onnen hinta

text: "The New York Timesin" kriitikot valitsivat "Onnen hinnan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Myh’ailo Šah’ov

text: Myh’ailo Opanasovytš Šah’ov (, , 20. marraskuuta 1931 Saratov, Venäjän SFNT – 8. elokuuta 2018) oli Neuvostoliittoa edustanut vapaapainija ja olympiamitalisti.


title: Myh’ailo Šah’ov

text: 57 kilogramman painoluokassa kilpaillut Šah’ov saavutti vapaapainissa olympiapronssia Melbournessa 1956. Rooman kesäolympialaisissa 1960 hän sijoittui kuudenneksi ja vuoden 1958 maailmancupissa kolmanneksi.


title: Myh’ailo Šah’ov

text: Šah’ov toimi painijanuransa jälkeen valmentajana Ukrainassa ja Puolassa. Hän kuoli 86-vuotiaana 8. elokuuta 2018.


title: Roger Ducos

text: Pierre Roger Ducos (25. heinäkuuta 1747 Dax, Landes, Ranska – 17. maaliskuuta 1816 Ulm, Württembergin kuningaskunta) oli ranskalainen poliitikko, joka toimi Ranskan viisihenkisen direktoriohallituksen jäsenenä heinäkuusta marraskuuhun 1799 ja yhtenä kolmesta konsulista marraskuusta joulukuuhun 1799.


title: Roger Ducos

text: Ducos toimi ennen vallankumousta asianajajana synnyinkaupungissaan Daxissa. Hän oli Landesin rikosoikeuden presidenttinä 1791–1792, minkä jälkeen hänet valittiin kansalliskonventtiin, jossa hän äänesti tasangon mukana kuningas Ludvig XVI:n kuolemantuomion puolesta. Tammikuussa 1794 hänet valittiin jakobiiniklubin puheenjohtajaksi. Ducos valittiin vuonna 1795 uuteen parlamentin ylähuoneeseen eli vanhojen neuvostoon, jonka puhemiehenä hän toimi kuukauden ajan syys–lokakuussa 1796. Hän oli tilapäisenä puhemiehenä myös syyskuun 4. päivän 1797 istunnossa, jossa rojalistiset edustajat erotettiin. Hän joutui itse erotetuksi muiden vasemmistolaisten mukana niin sanotulla floréalkuun 22. päivän lailla toukokuussa 1798, minkä jälkeen hän palasi joksikin aikaa Landesin rikosoikeuden presidentiksi.


title: Roger Ducos

text: Ducos valittiin direktorion jäseneksi 1. heinäkuuta 1799 erotetun Philippe-Antoine Merlin de Douain tilalle. Hän erosi yhdessä Emmanuel Joseph Sieyèsin kanssa 10. marraskuuta samana vuonna tukeakseen brumairekuun 18. päivän vallankaappausta. Kaappauksen jälkeen Ducos nimitettiin yhdeksi kolmesta konsulista Sieyèsin ja Napoléon Bonaparten rinnalle. Bonaparte kuitenkin syrjäytti Ducosin ja Sieyèsin jo 25. joulukuuta kun vuoden VIII perustuslaki astui voimaan. Ducos oli keisarikunnan aikana senaatin ("Sénat conservateur") jäsen ja vuodesta 1804 Ranskan kunnialegioonan suurupseeri. Napoleon antoi hänelle vuonna 1808 kreivin ja satapäiväisen keisarikunnan aikana vuonna 1815 päärin arvon. Kuningaskunnan palauttamisen jälkeen Ducos joutui vuonna 1816 lähtemään maanpakoon, koska hän oli äänestänyt kuninkaan kuolemantuomion puolesta. Hän kuoli samana vuonna maantieonnettomuudessa Ulmissa Saksassa.


title: Roger Ducos

text: Roger Ducosin veli oli kenraali Nicolas Ducos.


title: Carl Gustaf von Kraemer

text: Carl Gustaf Robert von Kraemer (7. kesäkuuta 1882 Kuopio – 23. joulukuuta 1977) oli suomalainen eversti.


title: Carl Gustaf von Kraemer

text: Von Kraemerin vanhemmat olivat eversti Carl Johan Alexander von Kraemer (1854–1920) ja Augusta Elisabeth von Essen af Zellie. Hän valmistui Haminan kadettikoulusta 1902 ja palveli Venäjän armeijassa 1902–1907 osallistuen Venäjän-Japanin sotaan. Armeijasta luutnanttina erottuaan von Kraemer oli Helsingin poliisilaitoksen opetusupseerina 1907–1909 sekä Ruokolahden piirin apulaisnimismiehenä ja Imatran poliisipäällikkönä 1909–1911. Hänet erotettiin poliittisesti epäluotettavana ja hän oli Tampereen paperikonttorin palveluksessa 1912–1914.


title: Carl Gustaf von Kraemer

text: Von Kramer kutsuttiin palvelukseen elokuussa 1914 ensimmäisen maailmansodan alettua ja hän toimi kulkulaitosupseerina ja asemakomendanttina Pietarin-Moskovan sotilaskuljetuspiirissä suorittaen asemakomendantin tutkinnon 1915. Hän lähti Venäjältä tammikuussa 1918 ja osallistui valkoisten puolella Suomen sisällissotaan. Von Kramer oli Tampereen taistelun jälkeen kaupungin sotilaspoliisimestarina ja komendanttina heinäkuuhun 1918 saakka.


title: Carl Gustaf von Kraemer

text: Von Kraemer oli yleisesikunnan kulkulaitostoimiston päällikkönä 1919–1937 ja sen jälkeen Kaukaan tehtaiden palveluksessa 1937–1951. Hän oli talvisodassa Päämajan huolto-osaston päällikkönä ja jatkosodan alussa hoiti erikoistehtäviä vuoteen 1942 saakka. Hänestä tuli ratsumestari 1918, majuri 1918, everstiluutnantti 1919 ja eversti 1932.


title: Carl Gustaf von Kraemer

text: Von Kraemer oli naimisissa vuodesta 1909 Eugenie Kasatschkinin kanssa.


title: Carl Gustaf von Kraemer

text: Nimellä "C. G. von Kraemer":


title: Tomáš Vaclík

text: Tomáš Vaclík (s. 29. maaliskuuta 1989 Ostrava, Tšekkoslovakia) on tšekkiläinen jalkapallomaalivahti. Hän edustaa Espanjan Primera Divisiónissa pelaavaa Sevillaa.


title: Tomáš Vaclík

text: Toukokuussa 2014 Vaclík siiryi nelivuotisella sopimuksella sveitsiläisseura Baseliin. Hän pelasi ensimmäisen ottelunsa joukkueessa 19. heinäkuuta 2014 Aarauta vastaan.


title: Tomáš Vaclík

text: 9. heinäkuuta 2018 hän teki sopimuksen espanjalaisseura Sevillan kanssa.


title: Vetsijoki

text: Vetsijoki () on Tenon vesistöön kuuluva joki Utsjoella Lapin maakunnassa Suomessa.


title: Vetsijoki

text: Joen valuma-alueen pinta-ala on 701,9 neliökilometriä ja se on Tenon eteläinen sivujoki. Joki saa alkunsa Vetsijärvestä () Utsjoella ja laskee Tenoon Utsjoen Vetsikon kylän luona.


title: Virikerehu

text: Virikerehulla tarkoitetaan rehua, jolla ei ole ravinon saannin kannalta juurikaan merkitystä mutta niitä annetaan elämille sen takia, että se tarjoaa virikkeittä ja lisäämään viihtyvyyttä. Esimerkkejä virikerehuista on siipikarjalla heinä ja nurmi ja märehtijöillä ja hevosilla olki.


title: Steve Schirripa

text: Steve Schirripa (s. 1. elokuuta 1958) on yhdysvaltalainen näyttelijä, tuottaja ja kirjailija. Hänet tunnetaan parhaiten Bobby Baccalierin roolista televisiosarjassa "Sopranos".


title: Steve Schirripa

text: Schirripa varttui vähävaraisessa perheessä Brooklynin Bensonhurstissa. Hänen isänsä oli amerikanitalialainen ja äitinsä juutalainen. Schirripa opiskeli Brooklyn Collegessa.


title: Karl Hjalmar Schreck

text: Karl Hjalmar Schreck (1. joulukuuta 1857 Vanaja – 13. huhtikuuta 1921 Tampere) oli suomalainen hovioikeudenneuvos, kihlakunnantuomari ja Tampereen kunnallispormestari.


title: Karl Hjalmar Schreck

text: Schreckin vanhemmat olivat kruununvouti, kapteeni Karl Fredrik Wilhelm Schreck ja Emilia Elisabet Ottiliana Ladau. Hän pääsi ylioppilaaksi 1876 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1881. Schreck sai varatuomarin arvon 1884.


title: Karl Hjalmar Schreck

text: Schreck oli senaatin talousosaston kopistina 1885 ja Suomen kenraalikuvernöörin kansliassa reistraattorina 1885–1888. Hän oli Tampereen kaupungin oikeusneuvosmiehenä 1888–1904 ja Tampereen kunnallispormestarina 1904–1914. Tämän jälkeen Schreck oli Turun hovioikeudessa hovioikeudenneuvoksena 1914–1916, Lappeen tuomiokunnan tuomarina 1916–1919 ja Pirkkalan tuomiokunnan tuomarina 1919–1921.


title: Karl Hjalmar Schreck

text: Schreck perusti Tampereelle tiilitehtaan 1898 ja puunjalostustehtaan 1905. Hän harjoitti myös maanviljelystä ja rakennutti 1902 Tampereelle Schreckin talon.


title: Karl Hjalmar Schreck

text: Karl Hjalmar Schreck oli naimisissa 1891–1905 Eva Nadine Helsingiuksen (k. 1905) kanssa ja vuodesta 1911 filosofian maisteri Signe Maria Westlinin kanssa. Heidän poikansa oli varatuomari, kansanedustaja ja Kuopion pormestari Alvar Hjalmar Mikael (Mikko) Hurtta.


title: Enigma: Intermission II

text: Enigma: Intermission II on Stratovariuksen kokoelma-albumi, joka ilmestyi 28. syyskuuta 2018 levymerkillä earMUSIC.


title: Enigma: Intermission II

text: Albumi sisältää kolme kokonaan uutta kappaletta ”Enigma”, ”Burn Me Down” ja ”Oblivion”, neljä ennenjulkaisematonta orkesteriversiota ja harvinaista aiemmin vain bonuskappaleina julkaistua materiaalia. Se on sisällöllisesti jatkoa vuoden 2001 "Intermission"-albumille.


title: Enigma: Intermission II

text: Albumin julkaisun jälkeen yhtye tekee "A Nordic Symphony ’18" -kiertueen Tarja Turusen kanssa.


title: Surviving Mars

text: Surviving Mars on bulgarialaisen Haemimont Gamesin kehittämä ja Paradox Interactiven julkaisema strategiapeli. Peli on julkaistu Linuxille, Mac OS X:lle, PlayStation 4:lle, Windowsille ja Xbox Onelle 15. maaliskuuta 2018.


title: Surviving Mars

text: Tavoitteena on rakentaa siirtokunta Mars-planeetalle, pitää kolonistit elossa ja laajentaa siirtokuntaa. Tämän saavuttamiseksi pelissä rakennetaan asumuksia, viljellään ruokaa, kaivetaan mineraaleja ja tutkitaan planeettaa sekä tehdään tieteellistä työtä uusien keksintöjen saavuttamiseksi.


title: Surviving Mars

text: Pelistä tuli yksi Steam-palvelun eniten myyneistä peleistä vuonna 2018.


title: Paladins

text: Paladins: Champions of the Realm on Hi-Rez Studiosin kehittämä ja julkaisema ilmaiseksi pelattava hahmoluokkiin perustuva, sarjakuvamaisella grafiikalla toteutettu FPS-peli.


title: Paladins

text:
Peli suljettu beeta-testaus aloitettiin marraskuussa 2015.
Avoin beeta-versio julkaistiin 16. syyskuuta 2016 Steam early access -ohjelmassa. Tuolloin peliä ladattiin 780 000 kertaa ja se nousi palvelun pelatuimpien pelien joukkoon.
Peli julkaistiin virallisesti Windowsille, OS X:lle, Linuxille, PS4:lle ja Xbox Onelle 8. toukokuuta 2018. Nintendo Switch -versio julkaistiin runsas kuukausi myöhemmin.


title: Paladins

text:
Pelissä on valittavana eri hahmoja ("Champions"), joilla on eri kyvyt. Näistä kootaan viisihenkinen joukkue, jolla pelataan toista joukkuetta vastaan.
Hahmot on jaettu Frontline ('tankki'), Damage ('vahingontekijä'), Support ja Flank -tyyppisiin. Aloittava pelaaja voi valita viidestä eri sankarista ja lisää hahmoja saa pelattavaksi mikromaksuilla tai pelin sisäisellä valuutalla. Pelissä on lisäksi korttimekaniikka, jolla hahmoille saa tehtyä erilaisia 'buildeja'.
Pelinmoodit ovat Siege (saatto/kärryntyöntö), Onslaught (kontrollipisteiden valtaus ja hallinta) ja Team Deathmatch.


title: Paladins

text: Pelin on syytetty kopioineen Blizzardin Overwatch-peliä, mutta Hi-Rez Studiosin johtaja Todd Harrisin mukaan peli oli pelattavissa jo ennen kuin samankaltainen Overwatch esiteltiin, ja pelin inspiraationa on ensi sijassa Team Fortress 2.


title: Phil Coulson

text: Phil Coulson on Marvel Cinematic Universen elokuvissa ja televisiosarjoissa esiintyvä hahmo, jota näyttelee Clark Gregg. Hän on rauhanturva- ja vakoilujärjestö S.H.I.E.L.D.:n agentti. Hän on esiintynyt elokuvissa "Iron Man" (2008), "Iron Man 2" (2010), "Thor" (2011) ja "The Avengers" (2012) ja tulee esiintymään myös elokuvassa "Captain Marvel" (2019). Hahmo on myös yksi televisiosarjan "S.H.I.E.L.D. Agentit" (2013–) päähenkilöistä. Hahmo on sittemmin esiintynyt myös Marvel Comicsin sarjakuvissa sekä Marvel Animationin animaatiosarjoissa.


title: Roque Mesa

text: Roque Mesa Quevedo (s. 7. kesäkuuta 1989 Telde, Gran Canaria, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskikenttäpelaaja.


title: Roque Mesa

text: Vuonna 2010 Mesa liittyi Las Palmasin reservijoukkueeseen, josta hänet nostettiin seuraavana vuonna edustusjoukkueeseen. 8. lokakuuta 2011 hän teki ensiesiintymisensä edustusjoukkueessa ottelussa Celta Vigoa vastaan, Las Palmasin pelattua tuolloin maan toiseksi korkeimmalla sarjatasolla Segunda Divisiónissa.


title: Roque Mesa

text: 6. heinäkuuta 2017 Mesa teki nelivuotisen sopimuksen walesiläisseura Swansea Cityn kanssa ja hänestä maksettin 11 miljoonan punnan siirtokorvaus. Hän pelasi ensimmäisen ottelunsa joukkueessa 19. elokuuta 2017 Manchester Unitedia vastaan.


title: Roque Mesa

text: 30. tammikuuta 2018 Mesa siirtyi kauden 2017–2018 loppuun asti kestävällä lainasopimuksella Sevillaan. Kauden jälkeen siirrosta tehtiin pysyvä ja Mesa allekirjoitti seuran kanssa kolmivuotisen sopimuksen.


title: Doom Eternal

text: Doom Eternal on id Softwaren kehittämä tuleva ensimmäisen persoonan ammuntapeli. Peli on jatkoa vuoden 2016 "Doom"-pelille ja sijoittuu Maahan. Peli on tulossa tietokoneiden lisäksi Nintendo Switch, PlayStation 4 ja Xbox One -konsoleille.


title: Doom Eternal

text: Peliä esiteltiin ensimmäisen kerran E3 2018 -messuilla ja Quakecon 2018 -tapahtumassa. Peliin on tulossa uusi pelimoottori id Tech 7.


title: Chaimite (1898)

text: Chaimite oli Portugalin laivaston vuonna 1898 vesillelaskettu tykkivene.


title: Chaimite (1898)

text: Alus laskettiin vesille 1898.


title: Chaimite (1898)

text: Alus poistettiin palveluksesta 1930.


title: Nuorgamin koulu

text: Nuorgamin koulu on Nuorgamissa Utsjoella sijaitseva alakoulu. Nuorgamin koulu on Suomen pohjoisin alakoulu. Koulussa on 16 oppilasta vuonna 2018.


title: Nuorgamin koulu

text: Koulussa on 2 saameksi opiskelevaa oppilasta, ja loput 14 opiskelevat suomeksi. Syksyllä osa oppilaista lähtee Skallovaaraan erotuskouluun. Koulu tekee myös paljon yhteistyötä Norjan koulujen kanssa.


title: Nuorgamin koulu

text: Koulussa ei tällä hetkellä ole kerhotoimintaa.


title: Darkest Dungeon

text: Darkest Dungeon on Red Hook Studiosin kehittämä ja julkaisema tietokonepeli.


title: Darkest Dungeon

text:
Pelin kehittäjät Chris Bourassa ja Tyler Sigman tutustuivat Backbone Entertainmentillä työskennellessään. Pelin ideoita kehitettiin 2012–2013 ja kehittäjästudio Red Hook Studios perustettiin huhtikuussa 2013. Pelin kehittämiseksi perustettiin helmikuussa 2014 joukkorahoituskampanja kickstarter-sivustolla. Pelin ensimmäinen "Early Access" -versio julkaistiin helmikuussa 2015.
Peli julkaistiin virallisesti 19. tammikuuta 2016 Windowsille ja OS X:lle. PS4, Playstation Vita ja Linux -versiot julkaistiin muutamien kuukausien kuluessa. IPad-versio 2017 ja Nintendo Switch ja Xbox One -versiot 2018.


title: Darkest Dungeon

text: Peli on roolipeli, jossa tutkitaan luolastoja neljän hahmon ryhmällä ja taistellaan vihollisia vastaan ja kehitetään hahmoja voimakkaammiksi. Luolastot ja niistä löytyvät viholliset ja esineet on generoitu satunnaisesti. Eteneminen kuvataan sivulta. Vihollinen kohdattaessa peli vaihtaa vuoropohjaiseen taisteluun, jossa hahmot voivat käyttää aseitaan, magiaa, muita kykyjä tai hallussaan olevia esineitä. Hahmon kuollessa taistelussa hänet menetetään pysyvästi. Pelaaja voi värvätä lisähahmoja, joita kerralla on rosterissa korkeintaan 25.


title: Darkest Dungeon

text:
Pelissä keskeinen elementti on hahmojen kokema stressi, joka pahenee esimerkiksi pimeässä tai ilman ruokaa, tai hahmon nähdessä kuolemaa tai toverien haavoittumisen tai eräiden vihollisten taioilla. Korkea stressi haittaa hahmon taistelua, kehitystä ja voi johtaa jopa sydänkohtaukseen ja äkkikuolemaan. Stressiä lievitetään luolastojen välillä tukikohtana toimivassa kylässä oleskellessa, jossa hahmo voi lieventää stressiä juomalla baarissa tai katumalla kirkossa. Kylässä myös parannellaan haavoja tai harjoitellaan uusia taitoja. Toimien ajan hahmot eivät voi osallistua luolastojen tutkimiseen.
Peliä on kuvattu jopa masokistisen vaikeaksi.


title: Darkest Dungeon

text:
Pelille on julkaistu kaksi laajennusosaa.
The Crimson Court DLC julkaistiin 19. kesäkuuta 2017.
H.P. Lovecraft -vaikutteinen The Colour of Madness julkaistiin 19. kesäkuuta 2018.


title: Marjun Syderbø Kjelnæs

text: Marjun Syderbø Kjelnæs (s. 1974 Tórshavn, Färsaaret) on färsaarelainen runoilija, näytelmäkirjailija ja prosaisti. Hänen esikoisnovellinsa osallistui vuonna 2000 novellikilpailuun. Hän valmistui sairaanhoitajaksi Kööpenhaminassa mutta on sittemmin palannut Färsaarille ja kirjoittaa täysitoimisesti.


title: Marianna Debes Dahl

text: Marianna Debes Dahl (s. 24. marraskuuta 1947 Vestmanna, Färsaaret) on färsaarelainen kirjailija.


title: Marianna Debes Dahl

text: Dahl asui lapsena Tórshavnissa mutta muutti 12-vuotiaana Tanskaan Hillerødiin Marie Mørk Skolenin kouluun. Myöhemmin hän oli vaihto-oppilaana Yhdysvalloissa. Hän suoritti tutkinnon Toftegård Studenterkursuksella 1967 ja opiskeli sitten kirjallisuutta Kööpenhaminan yliopistossa. Hän palasi Tórshavniin 1971, jossa hän opiskeli opettajaksi Føroya Læraraskúliissa ja valmistui 1975. Siellä hän alkoi kirjoittaa. Hän työskenteli monta vuotta opettajana, mutta sen jälkeen hän on työskennellyt eri aloilla. Hänen esikoisteoksensa on lastenkirja, 1975 ilmestynyt "Burtur á heiði", ja sittemmin hän on kirjoittanut kaunokirjallisia teoksia lapsille ja aikuisille. Hän on ollut Färsaarten kirjailijayhdistyksen (Rithøvundafelag Føroya) puheenjohtaja 1980–1981 ja oli tehtävässä ensimmäinen nainen.


title: Marianna Debes Dahl

text: Dahlin isä oli Hanus Debes Joensen, joka oli virkalääkäri Färsaarilla 1949–1979.


title: Marianna Debes Dahl

text: Dahlin teoksia ei ole suomennettu.


title: AGM-28 Hound Dog

text: North American AGM-28 Hound Dog (aluksi "WS-131B" eli "Weapon System 131-B", sittemmin myös "B-77" ja "GAM-77", suom. "Rakkikoira" tai ""Häntä-Heikki"") on yhdysvaltainen B-52-tyypin pommikoneesta laukaistava risteilyohjus, joita kyseinen konetyyppi saattoi kuljettaa kaksi kappaletta pyloneissa eli ulkopuolisissa siipiripustimissaan. Asetyyppi kuului "SAC":n eli Yhdysvaltain strategisten ilmavoimien ydinasearsenaaliin. Kehittelytyöt aloitettiin 1956-1957. Sen valmistus alkoi 1959 ja ensilaukaisu tapahtui saman vuoden 23. päivä huhtikuuta. AGM-28 Hound Dog hyväksyttiin käyttöön vuoden 1960 lopulla. Ohjus oli käytössä vuoteen 1976 ja poistettiin palveluksesta vuonna 1978.


title: AGM-28 Hound Dog

text: Pratt & Whitney J-52-P-3 suihkumoottoria käyttävä ohjustyyppi kuljetti lämpöydinkärkeä (W28: voimakkuus 1.1 megatonnia) ja se oli niin kutsuttu "Stand Off"-tyypin ydinase. Ohjuksen omamassa oli yli 4 500 kg. Sen kantama oli noin 965 - 1 260 km. Ohjustyyppi oli ylisooninen, saavuttaen 2.1 Machin lentonopeuden. Lentokorkeus saattoi vaihdella välillä 200 - 17 100 metriä. Koska ohjuksen moottori käytti samaa polttoainetyyppiä, kuin sen kuljettava lentokone, niin ohjus voitiin tankata lennon aikana. Ohjausmetodi oli astro-inertiaan perustuva suunnistusohjaus. Inertiasuunnistuksen ohella B-versio oli vuonna 1971 päivitetty eli varustettu TERCOM-pintatutkalla tai maastosuunnistusjärjestelmällä (TFR; Terrain Following Radar).


title: AGM-28 Hound Dog

text: Nimensä tämä ohjusase otti Big Mama Thorntonin sekä Elvis Presleyn esittämästä Hound Dog-laulusta. Tyypillinen hyökkäysmenetelmä oli sellainen, että Boeing B-52 pommittaja laukaisi AGM-28:n sopivan (arviolta n. 200 - 1 200 km) välimatkan päästä. Sitten ohjus kohosi arviolta yli 13-17 km korkeuteen. Lähellä maaliaan ohjus kiihdytti yli kahden Machin nopeuteen ja teki lähestymissyöksyn. Tämän tyypin ohjuksia valmistettiin enemmän kuin 700 kappaletta, näistä arviolta 100 kappaletta laukaistiin esimerkiksi ohjuskokeissa.


title: AGM-28 Hound Dog

text: AGM-28 Hound Dog korvasi suurelta osin, pahoin epäonnistuneen Douglas AGM-48/GAM-87 Skyboltin. Skybolt-ohjusta oli tarkoitus tuottaa myös brittien ydinarsenaalia varten. Lopullisesti Hound Dog-ohjuksen korvasi Boeing AGM-86 ALCM, ilmasta laukaistava keskipitkän matkan alisooninen risteilyohjus.


title: Elokuvateatteri Davvneásti

text: Elokuvateatteri Davvenásti on Utsjoella toimiva Suomen pohjoisin elokuvateatteri.


title: Elokuvateatteri Davvneásti

text: Elokuvateatterissa on 30 paikkaa, elokuvateatterin äänenvoimakkuus on normaalia matalampi, se menee jopa kahdeksaankymmeneen desibeliin.


title: Elokuvateatteri Davvneásti

text: Davvenásti pyrkii kehittämään ohjelmistoaan huomioiden saamelaiset ja heidän kulttuurinsa, esimerkiksi joskus elokuvatrailereiden sijasta näytetään saamelaisia lyhytelokuvia.


title: Elokuvateatteri Davvneásti

text: Davvenástin oli pakko lopettaa toimintansa vuonna 2012, sillä elokuvat siirtyivät digitaaliseen muotoon eikä Utsjoen kunnalla ollut varaa hankkia uusia laitteita, sillä vanhat laitteet eivät pystyneet pyörittämään digitaalisia elokuvia. Davvenásti aloitti toiminnan uudestaan vuonna 2017, kun uudet laitteistot oli hankittu.


title: Keskisaari (Kuopio)

text: Keskisaari on Kuopion 61. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueen luoteisreunan ja Maaninkajärven Keskisaaren eteläosan alueesta. Kaupunginosan koillispuolella sijaitsee Maaningan keskusta (Kuopion 60. kaupunginosa). Keskisaari sijaitsee maanteitse runsas 50 kilometriä Kuopion keskustasta luoteeseen.


title: Keskisaari (Kuopio)

text: Keskisaaren väestö muodostaa osan noin 4 000 asukkaan Maaningan väkiluvusta (aiemman kunnan alue).


title: Keskisaari (Kuopio)

text: Keskisaaren kaupunginosassa sijaitsee muun muassa ortodoksinen Maaningan Karjalan Valistajien kirkko (Pihtisalmentie 120) ja Pihtisalmen hautausmaa sekä tanssilava Maaningan kasino (Keskisaarentie 58). Suuri osa kunnallisista ja kaupallista peruspalveluista - kuten päiväkodit, koulut, kaupat, terveysasema - sijaitsee Maaningan keskustassa tai kauempana.


title: Keskisaari (Kuopio)

text: Keskisaaren eteläosassa vuosina 2012 ja 2014 tehdyissä arkeologisissa kaivauksissa on löydetty muinaisjäännöksiä, kuten esihistoriallisen ajan asuinpaikkojen jälkiä.


title: Urjalan Yhtenäiskoulu

text: Urjalan Yhtenäiskoulu on Urjalassa toimiva koulu, jossa on oppilaita ja opiskelijoita esikoulusta lukioon. Koulussa on yhteensä noin 400 oppilasta ja opiskelijaa.


title: Urjalan Yhtenäiskoulu

text: Koulua alettiin suunnitella vuonna 2013, suunnitelmat hyväksyttiin vuonna 2014, rakennustyöt aloitettiin 2015 ja koulu otettiin käyttöön 10. huhtikuuta 2017.


title: Tuhon ranta

text: Tuhon ranta ("River’s Edge") on Neal Jimenezin käsikirjoittama ja Tim Hunterin ohjaama yhdysvaltalainen independent-elokuva vuodelta 1986.


title: Tuhon ranta

text: Näennäisen arkisessa, kauhuelokuvan elementtejä sisältävässä tarinassa pikkukaupungin nuorisojengin eräs jäsen surmaa tyttöystävänsä. Dennis Hopperin roolia kylähulluna arvostetaan. Elokuvaa on kutsuttu erääksi synkeimmistä teinielokuvista, ja sen sanotaan sisältävän monia samoja elementtejä, joita David Lynch toteutti paremmin samoihin aikoihin ensin "Blue Velvetissä" ja sitten "Twin Peaksissä".


title: Tuhon ranta

text: Elokuvan musiikkina kuullaan muun muassa Slayeriä.


title: Tuhon ranta

text: "Video-oppaassa" vuodelta 1994 Bello Romano antaa elokuvalle kolme tähteä viidestä, mikä vastaa sanallista arviota ”hyvä”. Hän kehuu Hopperin roolityötä, mutta sanoo nuorten näyttelijöiden lähinnä ”oleilevan”. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Path of Exile

text: Path of Exile on uusiseelantilaisen Grinding Gear Gamesin kehittämä ja julkaisema ilmaiseksi pelattava tietokoneroolipeli. Peli julkaistiin Windowsille virallisesti lokakuussa 2013 vuoden alun beeta-julkaisun jälkeen. Xbox One -versio julkaistiin elokuussa 2017.


title: Path of Exile

text:
Kehittäjät ovat vakuuttaneet että pelin liiketoimintamalli on "eettinen" ja välttää kaikkea pay-to-win-sisältöä.
Maksamalla ei voi saada edes nopeampaa hahmonkehitystä, nopeampia ratsuja tai teleportteja kartan eri osiin. Peliin voi saada ostamalla vain erilaisia hahmon ulkonäköä muuttavia tai visuaalisia efektejä lisääviä esineitä.
Kiinalainen Tencent osti pelin kehittäjän keväällä 2018. Grinding Gear Games vakuutti sen toiminta ei muutu kaupan seurauksena.


title: Ulsterin sykli

text: Ulsterin sykli (myös Ulaid-sykli tai Ulaid-tarusto) on Irlannin kirjallisuudessa joukko taruja ja tarinoita, jotka käsittelevät Irlannin koillisosissa asuneiden ulaidien kansan sankariaikaa. Ulster on saanut nimensä ulaidien mukaan.


title: Ulsterin sykli

text: Tarinat sijoittuvat ensimmäiselle vuosisadalle eaa. , ja pohjautuvat suulliseen perimätietoon, jotka kirjoitettiin ylös 700–1000-luvuilla ja ovat säilyneet 1100-luvun käsikirjoituksissa "The Book of the Dun Cow" ja "The Book of Leinster" sekä 1300-luvun kokoomateoksessa "The Yellow Book of Lecan". Tarut kuvaavat Irlannin esikristillisen ylimystön tapoja ja käsityksiä. He ajoivat taisteluvaunuilla, säilyttivät surmaamiensa vihollisten päät voitonmerkkeinä, olivat "geis"-nimisten tabujen sekä druidien vaikutuksen alaisia. Taruissa sekoittuvat vapaasti keskenään mytologiset ja mahdollisesti tosiperäiset historialliset ainekset. Tapahtumat keskittyvät puolihistoriallisen kuningas Conorin (Conchobar mac Nessa) ja hänen sotureidensa, Punaisen haaran ritareiden, aikakaudelle. Conor hallitsi Emain Machassa, lähellä nykyistä Armaghia. Connaughtissa puolestaan hallitsevat heidän vihollisensa, kuningas Ailill ja kuningatar Medb. Conorin ritareiden päähahmo on Akhilleusta muistuttava Cú Chulainn, puolijumala, jonka äiti on kuolevainen Dechtire, Conorin sisar. Cú Chulainnin isä taas on Lugh, yksi kelttien tärkeimmistä jumalista.


title: Ulsterin sykli

text: Useimmat tarinoista ovat lyhyitä proosakertomuksia, joissa käytetään runomittaa kuvailuun ja tunnevaikutusten tehostamiseen. Yleensä aiheina ovat tuhot, karjan ryöstöt ja pakomatkat. Pisin tarinoista on eeposta muistuttava "The Cattle Raid of Cooley", joka käsittelee Ulsterin ja Connaughtin miesten välistä kiistaa. Eräs tarina puolestaan kuvaa tyypillistä isän ja pojan välistä kaksintaistelua, jossa Cú Chulainn surmaa poikansa, jota hän ei tunnista. Toisessa tarinassa nimeltään "Bricriu’s Feast" kerrotaan mestauspelistä, joka on "Sir Gawayne and the Grene Knight" -runoelman esikuva. Irlannin myöhempään kirjallisuuteen on vaikuttanut voimakkaasti "The Fate of the Sons of Usnech" –taru, joka kertoo Deirdren ja Noisin traagisen rakkaustarinan. Sen ovat 1900-luvulla kertoneet näytelmämuodossa John Millington Synge ja William Butler Yeats.


title: Nicolas Rio

text: Nicolas Rio (s. 1995) on ranskalainen suunnistaja. Riian MM-kilpailuissa 2018 Rio saavutti pronssia Ranskan viestijoukkueessa. Henkilökohtaisissa kilpailuissa hänen paras saavutuksensa on keskimatkan kuudestoista sija. EM-kilpailuista hänellä on pronssimitali viestistä Ticinon EM-kilpailuista 2018. Juniorien MM-kilpailuissa Rio on sijoittunut parhaimmillaan neljänneksi.


title: Keskisaari

text: Keskisaari voi tarkoittaa muun muassa seuraavia:


title: Raimo Taskinen

text: Raimo Johannes Taskinen (14. joulukuuta 1939 Kemi – 21. maaliskuuta 2004 Kemi) oli suomalainen kilpapainija.


title: Raimo Taskinen

text: Raimo Taskinen aloitti painiuransa Kemin Innossa 10-vuotiaana vuonna 1950 ja edusti koko uransa samaa kemiläisseuraa. Pääosan urastaan hän paini sarjassa alle 57 kg ja erityisesti kreikkalais-roomalaista painia. Ensimmäinen menestys tuli tosin vapaapainin puolella, kun hän voitti vuonna 1959 TUL:n mestaruuden vapaapainissa sarjassa alle 52 kg. Vuonna 1962 hän saavutti ensimmäisen SM-mitalin sijoittuessaan sarjassa alle 57 kg hopealle. Sen jälkeen hän voitti viisi kertaa peräkkäin Suomen mestaruuden vuosina 1963–1967. Seuraavana kolmena vuotena tuli vielä pronssia vuonna 1968, kuudes mestaruus 1969 ja hopeaa vielä 1970. Taskisen uran alkuvaiheeseen eli ennen vuotta 1962 TUL:n ja Painiliiton urheilijat eivät kilpailleet samoissa kisoissa. Lisäksi TUL:n urheilijat eivät päässeet kansainvälisiin Painiliiton alaisiin edustustehtäviin.,


title: Raimo Taskinen

text: TUL-mestaruuksia Taskinen paini seitsemän kreikkalais-roomalaisella puolella ja kaksi vapaassa vuosina 1959–1971., Työläisurheiluliittojen MM tuli Israelissa vuonna 1966. Pohjoismaiden mestaruuskisoissa Raimo Taskinen tuli hopealle vuonna 1963 ja otti mestaruuden vuonna 1965.


title: Raimo Taskinen

text: Vuosi 1964 ja siihen liittyvät karsinnat Tokion olympialaisiin aiheuttivat paljon keskustelua etenkin TUL:n puolelta. Jännitteet Painiliiton ja TUL:n välillä olivat edelleen olemassa yhteistyöstä huolimatta. Maailmanmestaruuskilpailuihin Taskinen osallistui kerran eli vuoden 1965 Tampereen kisoihin. Loppusijoitus oli MM-kisoissa kuudes.


title: Raimo Taskinen

text: Raimo Taskinen valmensi seurassaan Kemin Innossa 1960-luvun alkupuolelta aina vuoteen 1985 asti. Aktiiviuransa päättymisen jälkeen Taskinen toimi TUL:n painijoiden päävalmentajana 1972–1980. Päävalmentajan tehtävä oli kuitenkin osa-aikainen.,


title: Raimo Taskinen

text: Aktiivipainin ja valmennustoiminnan lisäksi Raimo Taskinen pelasi seuransa jalkapallon edustusjoukkueessa vuosina 1957–1965, jolloin Kemin Into pelasi Maakuntasarjassa eli Suomen kolmanneksi korkeimmalla sarjatasolla.


title: Raimo Taskinen

text: Taskinen oli Kemin kaupunginvaltuustossa vuosina 1973–1976 SKDL:n ryhmässä.


title: Raimo Taskinen

text: Ansioistaan Suomen urheilussa Taskiselle myönnettiin vuonna 1989 Suomen Liikuntakulttuurin ja Urheilun hopeinen ansioristi.


title: Emil Ludwig

text: Emil Ludwig, sukunimi alkuaan "Cohn" (25. tammikuuta 1881 Breslau, Saksa – 17. syyskuuta 1948 Moscia, Ascona, Sveitsi) oli saksanjuutalainen toimittaja ja kirjailija, joka oli tunnettu erityisesti kirjoittamistaan henkilöelämäkerroista.


title: Emil Ludwig

text: Ludwig kirjoitti aluksi näytelmiä ja novelleja ja työskenteli samalla journalistina. Hän muutti 1906 Sveitsiin ja työskenteli ensimmäisen maailmansodan aikana "Berliner Tageblatt" -lehden kirjeenvaihtajana Wienissä ja Istanbulissa. Ludwig sai Sveitsin kansalaisuuden 1922 ja hän muutti Yhdysvaltoihin 1940. Toisen maailmansodan jälkeen hän palasi Saksaan lehtimieheksi ja onnistui muun muassa löytämään Johann Wolfgang von Goethen ja Friedrich Schillerin ruumisarkut, jotka olivat kadonneet Weimarissa vuosien 1943–1944 tienoilla. Viimeiset vuotensa Ludwig asui Sveitsissä, missä hän myös kuoli.


title: Emil Ludwig

text: Ludwig sai mainetta 1920-luvulla kirjoittamistaan henkilöelämäkerroista, joissa yhdistettiin faktaa ja fiktiota psykologiseen henkilöanalyysiin. Hänen kirjoittamansa elämäkerrat olivat suosittuja myös Saksan ulkopuolella. Ludwig julkaisi elämäkerrat muun muassa Goethesta, Rembrandtista, Michelangelosta, Napoleonista, Jeesuksesta, Otto von Bismarckista, keisari Vilhelm II:sta ja Abraham Lincolnista. Natsien noustua valtaan Saksassa Ludwigin kirjat kiellettiin toukokuussa 1933 epäkansallisina.


title: Emil Ludwig

text: Emil Ludwig teki myös henkilöhaastatteluja. Hän haastatteli Benito Mussolinia, Mustafa Kemal Atatürkiä, Tomáš Garrigue Masarykiä sekä vuonna 1931 Josif Stalinia.


title: SriLankan Airlines

text: SriLankan Airlines on Sri Lankan kansallinen lentoyhtiö. Yhtiön solmukohtana toimii Bandaranaiken kansainvälinen lentoasema, josta lentoyhtiö lentää maailmanlaajuisesti yli 40 kohteeseen. Yhtiö perustettiin vuonna 1979 Air Lankana. Yhtiö liittyi lentoyhtiöallianssi Oneworldiin vuoden 2014 toukokuussa.


title: SriLankan Airlines

text: Elokuussa 2018 SriLankan Airlinesin laivasto koostui seuraavista lentokoneista:


title: SriLankan Airlines

text: SriLankan Airlines lentää Bandaranaiken kansainvälinen lentoasemalta Aasiaan, Afrikkaan, Australiaan ja Eurooppaan.


title: Kilparatojen sankari

text: Kilparatojen sankari ("The Last American Hero" tai "Hard Driver") on Lamont Johnsonin ohjaama yhdysvaltalainen elokuva, joka perustuu NASCAR-kilpa-ajajan Junior Johnsonin elämään. Elokuvan on käsikirjoittanut William Roberts kirjailija-toimittaja Tom Wolfen Johnsonista tekemien lehtijuttujen pohjalta. Elokuvan pääosaa näyttelee Jeff Bridges, ja tunnussävelmän ”I Got a Name” esittää Jim Croce.


title: Kilparatojen sankari

text: Pontikkaa metsässä tislailevan maalaisisän poika Elroy Jackson Jr. on isänsä tavoin itsepäinen oman tiensä kulkija, joka oppii ajamaan hoitamalla isänsä pontikkatoimituksia ja löytää oman uransa kilpa-autoilun parista.


title: Kilparatojen sankari

text: "Helsingin Sanomien" ensi-ilta-arvostelussa 1975 Eeva Järvenpää ei pitänyt "Kilparatojen sankaria" kovin merkittävänä elokuvana, mutta ”nuorison sankarin muotokuvana se on linjakas, kuvaukseltaan ja henkilöohjaukseltaan jäntevä työ”. Jeff Bridgesistä sanotaan, että hän ”muovaa Junioristaan amerikkalaisen elämänmuodon ihannetyypin, kekseliään, tarmokkaan, keinoja kaihtamattoman, raa'alla voimalla eteenpäin rynnistävän nuoren miehen, joka yhteiskunnassa pääsee pitkälle”. "Video-oppaassa" vuodelta 1994 Bello Romano kutsuu elokuvaa kiintoisaksi toimintadraamaksi muillekin kuin autourheilun ystäville ja antaa elokuvalle kolme tähteä viidestä, mikä vastaa sanallista arviota ”hyvä”.


title: Kilparatojen sankari

text: "The New York Timesin" kriitikot valitsivat "Kilparatojen sankarin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Taraclian piiri

text: Taraclian piiri (Bulgariaksi:Тараклия) on piiri Moldovan etelä-osassa. Taraclian piirin hallintokeskus on Taraclia.


title: Taraclian piiri

text: 1. tammikuuta 2012 Taracliassa asui 44 100 ihmistä, joista 65,6 % oli Bulgarialaisia.


title: Taraclian piiri

text: Perinteisesti Taracliassa kannatetaan Moldovan kommunistipuoluetta kuin muualla etelä-Moldovassa. Kolmessa viimeisimmissä äänestyksessä kommunistien kannatus kuitenkin laski.


title: Louis Jérôme Gohier

text: Louis Jérôme Gohier (27. helmikuuta 1746 Semblancay, Indre-et-Loire – 29. toukokuuta 1830 Eaubonne, Val-d’Oise) oli ranskalainen poliitikko, joka oli Ranskan viisihenkisen direktoriohallituksen jäsen ja viimeinen puheenjohtaja vuonna 1799.


title: Louis Jérôme Gohier

text: Gohier toimi ennen vallankumousta lakimiehenä Bretagnen parlamentissa ja sai mainetta uhmatessaan kansleri Maupeoun ja myöhemmin valtiovarainministeri Loménie de Briennen absolutistista politiikkaa. Gohier valittiin vuonna 1791 edustajaksi kansalliskokoukseen, jossa hän esiintyi varsinkin papiston etuoikeuksien vastustajana. Hänet valittiin myös kansalliskonventtiin. Hän oli Ranskan oikeusministerinä maaliskuusta 1793 huhtikuuhun 1794, pääosan niin sanotusta terrorin ajasta. Oltuaan välillä syrjässä Gohier nimitettiin direktorion jäseneksi 18. kesäkuuta 1799 niin sanotun prairialkuun 30. päivän kaappauksen yhteydessä. Hän oli direktorion viimeinen puheenjohtaja. Hän ja direktori Moulin vastustivat kenraali Napoléon Bonaparten saman vuoden marraskuussa suorittamaa brumairekuun 18. päivän vallankaappausta, jonka yhteydessä heidät syrjäytettiin.


title: Louis Jérôme Gohier

text: Gohier toimi keisarikunnan aikana Ranskan pääkonsulina Amsterdamissa vuosina 1802–1810. Hän julkaisi muistelmansa vuonna 1824.


title: Keskisuomalainen (yritys)

text: Keskisuomalainen Oyj on suomalainen mediayhtiö, jonka osake on listattu Helsingin pörssissä. Yhtiön tunnetuin sanomalehti on Keskisuomalainen.


title: Keskisuomalainen (yritys)

text: Historiansa Keskisuomalainen-konserni katsoo alkavan vuodesta 1871, kun "Keski-Suomi" -sanomalehti (vuodesta 1918 Keskisuomalainen) ilmestyi ensimmäisen kerran. Oltuaan 1920-luvun Edistyspuolueen äänenkannattaja Keskisuomalainen myytiin painoineen kilpailijalle, maalaisliittolaiselle Oy Keskimaalle vuonna 1932. Kaupan myötä lehdestä tuli Maalaisliiton äänenkannattaja. Oy Keskimaa vaihtoi nimensä Oy Keskisuomalaiseksi vuonna 1963. Keskisuomalainen-lehti julistautui sitoutumattomaksi vuonna 1986.


title: Keskisuomalainen (yritys)

text: Keskisuomalainen hankki enemmistön "Savon Mediat Oy":stä vuonna 2001, minkä myötä yhtiö sai haltuunsa muun muassa Savon Sanomat ja useita paikallislehtiä. Keskisuomalainen lunasti Savon Mediat Oy:n sen vähemmistöosakkailta, TS-Yhtymältä ja Ilkka-Yhtymältä, vuonna 2006. Savon Mediat Oy sulautui Keskisuomalainen Oyj:hin 2007.


title: Keskisuomalainen (yritys)

text: Vuonna 2013 Keskisuomalainen osti Suomen Lehtiyhtymän, jonka myötä muun muassa lehdet Aamuposti, Keski-Uusimaa, Helsingin Uutiset, Länsiväylä ja Vantaan Sanomat siirtyivät Keskisuomalaisen omistukseen. Etelä-Suomen Media -konserni syntyi vuonna 2015; se julkaisee 58 sanoma- ja kaupunkilehteä.


title: Keskisuomalainen (yritys)

text: Vuonna 2016 Keskisuomalainen osti Mediatalo ESAn, jonka myötä muun muassa Etelä-Suomen Sanomat ja Radio Voima siirtyivät Keskisuomalaisen omistukseen.


title: Lakotan kieli

text: Lakota on Pohjois-Amerikan alkuperäiskansa lakotojen puhuma siouxilainen kieli. Vaikka lakotaa pidetään usein erillisenä kielenä, sen puhujat pystyvät ymmärtämään muita sioux-kieliä, ja kielitieteessä lakotaa pidetäänkin siouxin yhtenä päämurteena. Lakotaa puhuu noin 2000 henkilöä lähinnä Pohjois- ja Etelä-Dakotan osavaltioissa.


title: Lakotan kieli

text: Lakotan äännerakenne on seuraavanlainen:


title: Lakotan kieli

text: Lakotassa on viisi oraalista vokaalia, , ja kolme nasaalista vokaalia, , jotka ääntyvät foneettisesti . Vokaalea on kuvattu melko väljiksi, jolloin niiden äännearvot olisivat lähellä äänteitä .


title: Lakotan kieli

text: Vokaaleja kuvataan oikeinkirjoituksessa samoilla kirjaimilla kuin IPA:ssa. Vokaalin nasalisaatio merkitään yleensä kirjaimella ⟨ŋ⟩; aikaisemmin se saatettiin merkitä ogonekilla, esim. ⟨ą⟩ .


title: Lakotan kieli

text: Frikatiivi ääntyy tremulanttina ennen :tä. Aspiroiduilla soinnittomilla klusiileilla on kaksi allofonia, joista esiintyvät vokaalien edellä.


title: Lakotan kieli

text: Sanoilla on yksi painollinen tavu, joka ääntyy painottomia tavuja selkeästi korkeammalla äänellä. Painollinen tavu on yleensä sanan toinen tavu. Paino merkitään yleensä akuuttiaksentilla.


title: Glykogeneesi

text: Glykogeneesi on hiilihydraattien aineenvaihdunnan tapahtuma, jossa glykogeeniä muodostuu glukoosista, tai pikemminkin UDP-glukoosista. Ihmisillä ja monilla muilla eliöillä glykogeneesi tapahtuu lähinnä maksan ja luurankolihasten solujen solulimassa sillä vain näissä kudoksissa glykogeeniä on merkittävästi.


title: Glykogeneesi

text: Glykogeneesillä keho pyrkii varastoimaan ylimääräistä verensokeria energiaksi glukoosin muodossa myöhempää käyttöä varten. Verensokeri on tavallisimmin kohonnut ruoan syömisen vuoksi. Siten glykogeneesi vastavuoroisesti alentaa syömisen kohottamaa verensokeria, jolloin sen kohoaminen jää lyhytkestoiseksi. Glykogeneesillä pyritään myös välttämään korkean verensokerin eli hyperglykemian haitallisia vaikutuksia, kuten ketoasidoosia.


title: Glykogeneesi

text: Glykogeneesin aktivoi maksassa, lihaksissa ja muualla kehossa haiman tuottama insuliini, jota erittyy vereen verensokerin kohotessa. Säätelyyn osallistuu tosin muitakin vähemmän keskeisiä tekijöitä.


title: Glykogeneesi

text: Keho käyttää glykogeneesissä UDP-glukoosia glykogeenin glukoosiketjujen kasvattamiseen. Tätä käytetään pelkän glukoosin tms. sijaan koska


title: Glykogeneesi

text:
UDP-glukoosin muodostus alkaa glukoosista. ATP fosforyloi glukoosin heksokinaasien tyypeillä I ja II lihaksissa ja IV maksassa glukoosi-6-fosfaatiksi:
Glukoosi-6-fosfaattia voi myös muodostua laktaatista vähäisemmässä määrin glukoneogeneesissä. Glukoosi-6-fosfaatti muuntuu fosfoglukomutaasilla glukoosi-1-fosfaatiksi:
UDP-glukoosipyrofosforylaasi tuottaa UDP-glukoosin glukoosi-1-fosfaatista:


title: Glykogeneesi

text: Uusi glykogeeni alkaa rakentua glykogeniinin ympärille. Tässä entsyymissä on keskeinen tyrosiinitähde Tyr-194 eli aminohappo numero 194 glykogeniinin aminohappoketjun N-terminaalista lukien.


title: Glykogeneesi

text: Glykogeniini liittää Tyr-194 -tähteensä sivuketjun hydroksyyliryhmään UDP-glukoosin, josta poistuu liitosreaktiossa UDP ja jäljelle jää glukoosi. Glykogeniini liittää lisää UDP-glukooseja tähän glukoosiin perättäin ja yhden kerrallaan. Kustakin glukoosista poistuu UDP-molekyyli glukoosin sitoutuessa ketjun jatkoksi. Glukoosien sidokset ovat kunkin liittyneen glukoosiparin hiilten 1 ja 4 välisiä α-anomeerisia glykosidisidoksia, eli α1→4 -sidoksia. Glukooseja liittyy perättäin toistensa ei-pelkistäviin päihin (hiiliin numero 1) noin 10. Tätä enempää glykogeniini ei glukooseja pysty ketjuun lisäämään.


title: Glykogeneesi

text: Glykogeniinin ketjun pidennystä jatkaa glykogeenisyntaasi samanlaisin α1→4 -sidoksin kuin aloitusvaiheessa.


title: Glykogeneesi

text: Glukogeenisyntaasi ei pysty tekemään glykogeenin haaroja aloittavaa α1→6 -sidosta, joita glykogeenin ketjuissa on noin 8–12 glukoosin välein. Haarasidoksen tekee 1,4-alfa-glukaanihaaroittaja (EC 2.4.1.18). Entsyymi siirtää α1→4 -sidoksin muodostuneesta ketjusta noin 6–7 glukoosin ketjun noin neljän glukoosin päähän jäljelle jäävästä α1→4 -ketjusta. Entsyymi muodostaa glukoosiin α1→6 -sidoksen. Glykogeenisyntaasit voivat sitten jatkaa normaalisti glykogeenin synteesiä, mutta nyt mahdollisia päitä, joita glykogeenisyntaasit voivat pidentää, on vähintään 2.


title: Amazing Race (22. tuotantokausi)

text: "Amazing Racen" 22. tuotantokausi esitettiin Yhdysvalloissa keväällä 2013. Mukana olivat muun muassa jääkiekkoilijaveljekset, country-laulajat, palomieskaverukset ja YouTube-tähdet. Yksi kilpailijoista loukkasi jalkansa pahoin kilpailun alkupuolella. Kisassa vierailtiin muun muassa Ranskan Polynesiassa, Uudessa-Seelannissa, Vietnamissa, Sveitsissä, Saksassa ja Britanniassa.


title: László Fábián

text: László Fábián -nimisiä henkilöitä ovat:


title: László Fábián (meloja)

text: László Fábián (10. heinäkuuta 1936 Budapest – 10. elokuuta 2018) oli unkarilainen ratameloja, olympiavoittaja, euroopan- ja maailmanmestari.


title: László Fábián (meloja)

text: Fábián voitti kajakkikaksikoiden 10 000 metrillä olympiakultaa Melbournessa 1956 ja useita maailman- sekä euroopanmestaruuksia. Fábián kuoli 82-vuotiaana 10. elokuuta 2018.


title: Louis-Marie de La Révellière-Lépeaux

text: Louis-Marie de La Révellière-Lépeaux (25. elokuuta 1753 Montaigu – 27. maaliskuuta 1824 Pariisi) oli ranskalainen poliitikko, joka toimi Ranskan viisihenkisen direktoriohallituksen jäsenenä vuosina 1795–1799.


title: Louis-Marie de La Révellière-Lépeaux

text: La Révellière-Lépeaux oli alkuperäiseltä ammatiltaan asianajaja. Hänet valittiin kolmannen säädyn edustajana vuoden 1789 säätyjen yleiskokoukseen ja hän jatkoi edustajana siitä muodostetussa kansalliskokouksessa. Hänet valittiin myös uuteen kansalliskonventtiin vuonna 1792. Hän vastusti Maximilien Robespierren vallan kasvua ja tuki girondisteja. Terrorin aikana vuosina 1793–1794 hän piileskeli, mutta palasi toimimaan kansalliskonventissa Robespierren kukistumisen jälkeen. La Révellière-Lépeaux oli jonkin aikaa kansalliskonventin puhemiehenä ja kuului komiteaan, joka laati vuonna 1795 hyväksytyn vuoden III perustuslain. Sen nojalla Ranskan johtoon asetettiin viisihenkinen direktorio, johon La Révellière-Lépeaux kuului alusta alkaen. Hän tuli tunnetuksi kristinuskon vastustajana, joka halusi korvata sen teofilantropiaksi kutsutulla deistisellä opilla.


title: Louis-Marie de La Révellière-Lépeaux

text: La Révellière-Lépeaux syrjäytettiin direktoriosta 18. kesäkuuta 1799 niin sanotun Prairialkuun 30. päivän vallankaappauksen yhteydessä. Hän pysytteli sen jälkeen sivussa politiikasta ja kieltäytyi vannomasta uskollisuudenvalaa keisariksi julistautuneelle Napoleonille. Vuoden 1814 Bourbon-restauraation yhteydessä La Révellière-Lépeaux’ta ei rangaistu, vaikka hän oli äänestänyt kansalliskonventissa Ludvig XVI:n kuolemantuomion puolesta. Hänen muistelmansa julkaistiin vuonna 1873.


title: Kevin Johnson (koripalloilija, 1984)

text: Kevin Johnson (s. 4. kesäkuuta 1984) on yhdysvaltalainen koripalloilija, pelipaikaltaan iso laitahyökkääjä. Hän on pelannut urallaan muun muassa Puolan, Saksan, Kreikan, Suomen, Itävallan ja Taiwanin pääsarjoissa. Hyvänä levypallopelaajana tunnettu Johnson on voittanut levypallokuninkuuden Puolan (kahdesti), Itävallan ja Taiwanin pääsarjoissa.


title: Kevin Johnson (koripalloilija, 1984)

text: Johnson pelasi yliopistokoripalloa Humboldtin osavaltionyliopiston joukkueessa NCAA II:ssa pelaten vimeisen kautensa tupla–tuplan keskiarvolla. Jäätyään varaamatta Johson suuntasi ammattilaiseksi Eurooppaan, jossa pelasi itävaltalaisessa Swans Gmundenissa myös EuroCupia. Tämän jälkeen Johnson pelasi kaudet Puolan, Saksan, Kyproksen ja Taiwanin pääsarjoissa sekä Turkin toisella sarjatasolla. Kaudet 2013–2016 Johnson pelasi jälleen Puolan pääsarjassa, johon hän palasi myös seuraavaksi kaudeksi lyhyen Kreikan pääsarjavierailun jälkeen. Kauden 2017–2018 Johnson oli pelaamatta. Elokuussa 2018 hän siirtyi yksivuotisella sopimuksella Suomen pääsarjaan, Tampereen Pyrintöön.


title: Rochefort (Charente-Maritime)

text: Rochefort on satamakaupunki Lounais-Ranskassa Charente-Maritimen departementissa Charentejoen suulla.


title: Rochefort (Charente-Maritime)

text: Jean-Baptiste Colbert valitsi Rochefortin 1665 Ranskan laivaston turva-, puolustus- ja tarvikkeiden täydennyspaikaksi. Arsenal de Rochefort oli tukikohta ja telakka vuoteen 1926, jolloin se suljettiin.


title: Rochefort (Charente-Maritime)

text: Seitsenvuotisen sodan aikana Rochefort joutui syyskuussa 1757 Englannin ankaran hyökkäyksen kohteeksi .


title: Rochefort (Charente-Maritime)

text: Telakan lisäksi Rochefortissa oli vuodesta 1766 tiukasti valvottu rangaistussiirtola jossa vankeja käytettiin työvoimana. Rangaistussiirtolat olivat tavallisia sotasatamissa ja tukikohdissa, kuten Toulonissa ja Brestissä, sillä niissä oli tarjolla ilmaista työvoimaa. Ranskan vallankumouksen aikana jakobiinien kaudella (1790–95) siellä sijoitettiin vankilalaivoihin 800 roomalaiskatolista pappia ja muita kirkon työntekijöitä, jotka kieltäytyivät vannomasta papiston siviiliperustuslain paavin vastaista valaa. Monet kuolivat epäinhimillisissä oloissa.


title: Rochefort (Charente-Maritime)

text: Napoleon Bonaparte antaitui Rochefortin rannikolla Île-d'Aix'n saarella, jossa hän oli viettänyt useita päiviä aikoessaan paeta Yhdysvaltoihin, kapteeni Frederick Lewis Maitlandille HMS "Bellerophonilla" 17. heinäkuuta 1815, ja siihen päättyi "satapäiväinen keisarikunta".


title: Rochefort (Charente-Maritime)

text: Rochefort on erinomainen esimerkki 1600-luvun "ville nouvellesta", joka tarkoittaa, että sen suunnittelu ja rakennukset perustuivat säädökseen. The reason for building Rochefortin rakentamisen syy oli suurelta osin se, että hallitsija ei voinut luottaa kapinallisiin protestantteihin La Rochelleihin, jotka kardnaali Richelieu joutui piirittämään muutama vuosikymmen aikaisemmin. 1900-luvulla Rochefort oli lähinnä varuskuntakaupunki. Terveyslähteensä ansiosta kaupunki oli ollut matkailukaupunki, ja matkailusta tuli tärkeä elinkeino 1990-luvulla.


title: Rochefort (Charente-Maritime)

text: Rochefort on seuraavien henkilöiden synnyinpaikka:


title: Jean-François Rewbell

text: Jean-François Rewbell (myös muodossa Reubell; 6. lokakuuta 1747 Colmar – 24. marraskuuta 1807 Colmar) oli ranskalainen poliitikko, joka oli Ranskan viisihenkisen direktoriohallituksen jäsen vuosina 1795–1799.


title: Jean-François Rewbell

text: Rewbell oli Elsassin saksalaisperäistä sukua, jonka nimi kirjoitettiin alun perin Reubell. Hän toimi ennen vallankumousta asianajajana kotiseudullaan. Hänet valittiin kolmannen säädyn edustajana vuoden 1789 säätyjen yleiskokoukseen ja hän jatkoi edustajana siitä muodostetussa kansalliskokouksessa. Hän esiintyi kiivaana tasavallan kannattajana ja oli parin viikon ajan kansalliskokouksen puhemiehenä huhti–toukokuussa 1791. Rewbell vastusti kansalaisoikeuksien myöntämistä juutalaisille, kun asiaa käsiteltiin kansalliskokouksessa vuosina 1789 ja 1791. Oltuaan välillä oikeuslaitoksen palveluksessa Haut-Rhinin alueella hänet valittiin vuonna 1792 edustajaksi kansalliskonventtiin. Hän kannatti äänekkäästi kuolemantuomiota kuningas Ludvig XVI:lle, mutta ei ollut läsnä lopullisessa äänestyksessä, sillä hän oli tuolloin kansalliskonventin erikoiskomissaarina valvomassa sodankäyntiä Mainzin luona.


title: Jean-François Rewbell

text: Robespierren kukistumisen jälkeen Rewbell kääntyi jyrkäksi jakobiinien vastustajaksi ja osallistui Pariisin jakobiiniklubin sulkemiseen. Hän oli yleisen turvallisuuden valiokunnan jäsenenä lokakuusta 1794 helmikuuhun 1795 ja yhteishyvän valiokunnan jäsenenä maaliskuusta marraskuuhun 1795 sekä kansalliskonventin puhemiehenä kaksi viikkoa joulukuussa 1794. Lokakuussa 1795 Rewbell valittiin uuteen parlamenttiin, viidensadan neuvostoon, ja marraskuun alusta 1795 myös uuteen viisijäseniseen hallitukseen, direktorioon. Hän oli direktorion ensimmäinen puheenjohtaja ja toimi tässä tehtävässä kolme lyhyttä kautta talvella 1795–1796, keväällä 1797 ja kesällä 1798. Hän myös hoiti valtiovarain-, oikeus- ja ulkoasioita. Suojellakseen tasavaltaa Rewbell tuki syyskuussa 1797 niin sanottua fructidorkuun 18. päivän vallankaappausta, jossa rojalistit erotettiin parlamentista. Hän myötävaikutti myös siihen, että Ranskan miehittämästä Sveitsistä muodostettiin Helvetian tasavalta vuonna 1798. Rewbell jätti paikkansa direktoriossa toukokuussa 1799, mutta hänet valittiin parlamentin ylähuoneeseen, vanhojen neuvostoon. Napoléon Bonaparten kaapattua vallan saman vuoden marraskuussa hän vetäytyi politiikasta ja palasi synnyinkaupunkiinsa Colmariin.


title: Sinisen meren tarina

text: Sinisen meren tarina () on vuonna 1916 valmistunut venäläinen mykkäelokuva. Jevgeni Bauerin ohjaaman lyyrisen draaman pääosia esittivät Zoja Barantsevitš, Vladimir Striževski ja Konstantin Džemarov. Elokuva ei ole säilynyt.


title: Sinisen meren tarina

text: Merenrannan kalastajakylässä elävät Jeva ja Anton, jotka rakastavat toisiaan. Kerran Jevan odottaessa Antonia hän tapaa ylempänä sijaitsevaan huvilaan saapuneen taiteilija Borisin. Jeva rakastuu Borisiin ja Anton pyytää turhaan tätä luopumaan hetken huvistaan. Anton lähtee merelle unohtaakseen Jevan eikä koskaan palaa.


title: Sinisen meren tarina

text: Jevan onni päättyy, kun Boris saa sähkeen vanhalta rakastajattareltaan. Sinä iltana Boris lähtee pois, mutta lupaa tulevansa pian takaisin. Kuluu monta päivää. Jeva istuu yksinään rannalla ja tuijottaa apeana kaukaisuuteen. Hän hokee miehen vielä palaavan, mutta ei itsekään usko sanojaan.


title: Sinisen meren tarina

text: Aleksandr Hanžonkovin yhtiön tuottama "Sinisen meren tarina" on yksi monista ohjaaja Jevgeni Bauerin Krimin ja Kaukasian rannikolla tekemistä elokuvista. Niissä kuvattiin kalastajakyliä ja hienoja huviloita, ylhäisön lomaseikkailuja ja traagisia kohtaloita meren aalloissa. Tapahtumien taustana toimivat kauniit merimaisemat. Aikalaisarvion mukaan "Sinisen meren tarina" oli täynnä ”puhdasta ja kaunista runollisuutta, hiljaista surua ja haaveita”.


title: Sinisen meren tarina

text: ”Kinorunoelmaksi” määritelty elokuva sai Suomen ensi-iltansa helsinkiläisessä Olympia-teatterissa joulukuussa 1916. Sen runomuotoisen tekstin oli suomentanut Iisakki Lattu. Ruotsinnoksesta lienee vastannut "Fyrenin" toimittaja Rafael Lindqvist.


title: World Cleanup Day

text: World Cleanup Day eli Maailman siivouspäivä on maailmanlaajuinen yhden päivän kestävä ympäristön siivoustempaus - siis siivoustalkoopäivä. Tapahtuman pääorganisaattori on Let’s do it!, joka on Virossa vuonna 2008 perustettu ja rekisteröity yleishyödyllinen, voittoatavoittelematon säätiö. Sittemmin siivoustalkoopäivä on levinnyt ympäri maailmaa ja mukana on yli 150 valtiota.


title: World Cleanup Day

text: Seuraava maailmanlaajuinen siivoustempaus järjestetään 15. syyskuuta 2018, alkaen kello 10.00 jokaisella aikavyöhykkeellä, yltäen Japanista ja Havaijille. Useat eri organisaatiot johtavat ja järjestävät World Cleanup Day -tapahtumia globaalisti. Aivan kuten Earth Day (), myös World Cleanup Day on puolueeton, ei poliittinen ja sitoutumaton mihinkään kansalliseen tai kansainväliseen puolueeseen tai erityiseen aatteeseen.


title: World Cleanup Day

text: Vuoden 2018 tavoiteena on saada 5 % maailman väestöstä osallistumaan talkoisiin ja siivoamaan omaa lähiympäristöään roskista. Siivoustapahtuman voi perustaa kuka tahansa vapaaehtoinen, ja ilmoittaa omasta tapahtumastaan kansallisella World CleanUp Day - Siivotaan Suomi yhdessä! -sivustolla.


title: Salon pääterveysasema

text: Salon pääterveysasema on Salossa toimiva kaupungin terveysasema. Se sijaitsee samassa kiinteistössä Tyksin Salon sairaalan kanssa.


title: Salon pääterveysasema

text: Pääterveysaseman ollessa suljettu samassa rakennuksessa sijaitseva Salon sairaalan ensiapupoliklinikka tarjoaa kiireellistä hoitoa sitä tarvitseville Salon seudun asukkailla.


title: Poikamiesansa

text: Poikamiesansa ("The More the Merrier") on George Stevensin ohjaama screwball-tyylinen romanttinen komediaelokuva vuodelta 1943. Toisen maailmansodan aikaisesta Washington D.C.:n asuntopulasta farssiaineksia ammentava tarina perustuu Garson Kaninin novelliin, mutta sitä ei elokuvan tiedoissa mainita, vaan käsikirjoittajiksi on merkitty Richard Flournoy, Lewis R. Foster, Frank Ross ja Robert W. Russell. Jean Arthur esittää ison huoneiston vuokraemäntää, joka vasten tahtoaan joutuu ottamaan tilapäisiksi alivuokralaisikseen michiganilaisen ikääntyneen liikemiehen (Charles Coburn) sekä nuoren armeijan kersantin (Joel McCrea).


title: Poikamiesansa

text: Eläköitynyt miljonääri Benjamin Dingle (Coburn) saapuu Washingtoniin etuajassa erääseen asuntorakennushankkeeseen liittyen. Hotelli on täynnä, mutta hän huomaa lehdessä vuokratarjouksen ja juonii itsensä jonon ohi tomeran ja pedantin nuoren Connie Milliganin (Arthur) alivuokralaiseksi. Kun vuokraemäntä lähtee töihin, Dingle ottaa asuntoon toisenkin miehen, nuoren ja komean, Afrikkaan lähdössä olevan kersantti Joe Carterin (McCrea). Sekaannusten keskellä neiti ja kersantti alkavat ihastua toisiinsa, ja suoraotteinen Dingle alkaa edistää heidän romanssiaan, vaikka neiti Milligan on kihloissa. Syynä on se, että Dingle tapaa työasioissa tämän sulhasen eikä lainkaan pidä hänestä, vaan ajattelee neiti Milliganin ansaitsevan parempaa.


title: Poikamiesansa

text: Lämminhenkinen farssi "Poikamiesansa" oli George Stevensin viimeinen Columbia Pictures -yhtiölle tekemä ohjaustyö, jonka jälkeen hän siirtyi tilapäisesti toisen maailmansodan dokumenttituotantoihin. Sodan jälkeen Stevens nousi maineeseen draamaelokuvillaan "Paikka auringossa" (1951), "Etäisten laaksojen mies" (1953) ja "Jättiläinen" (1956).


title: Poikamiesansa

text: Charles Coburn sai roolistaan sivuosa-Oscarin, ja ehdolla oli myös Arthur naispääosasta. George Stevens sai "Poikamiesansasta" ehdokkuuden parhaan ohjauksen Oscar-palkintoon, ja sen lisäksi elokuva oli ehdokkaana parhaaksi elokuvaksi. parhaasta alkuperäistarinasta ja parhaasta sovitetusta käsikirjoituksesta.


title: Poikamiesansa

text: "The New York Timesin" kriitikot valitsivat "Poikamiesansan" vuosituhannen vaihteessa yhdeksi kaikkien aikojen tuhannesta parhaasta elokuvasta maailmassa.


title: Poikamiesansa

text: Vuoden 1955 elokuva "The Tender Trap" on suomenkieliseltä nimeltään myös "Poikamiesansa", mutta on eri tarina. Se on ohjannut Charles Walters, joka sattumoisin ohjasi myös tämän alkuperäisen "Poikamiesansan" uusintaversion, Tokion olympiakisoihin sijoittuvan kimppakämppäkomedian "Kävele, älä juokse" (Walk, Don’t Run, 1966).


title: Kivimaan koulu

text: Kivimaan koulu on Lahdessa sijaitseva koulu, jossa on noin 800 oppilasta. Koulussa on luokka-asteet 1–9.


title: Kivimaan koulu

text: Koulun vanhempi osa on valmistunut vuonna 1948. Vuonna 1972 valmistuneessa yläkoulussa on ollut sisäilmaongelmia, ja se on päätetty purkaa. Sen tilalle rakennetaan uusi koulu ja liikuntahalli, joiden on tarkoitus valmistua vuonna 2019.


title: Wolter Aschan

text: Carl Wolter Aschan (20. elokuuta 1861 Turku – 31. elokuuta 1927 Tampere) oli suomalainen apteekkari ja yksi lääketukkuyritys Tamron perustajista.


title: Wolter Aschan

text: Aschan kävi Turussa viisiluokkaisen ruotsalaisen oppikoulun, harjoitteli sitten isänsä liikkeessä ja valmistui farmaseutiksi 1879 sekä proviisoriksi 1884. Hän kävi 1890 opintomatkalla ulkomailla ja valmistui farmasian tohtoriksi Berliinissä. Aschan toimi apteekkarina Tampereella vuodesta 1892 alkaen omistaen kaupungin neljännen apteekin. Hän oli Tampereen kaupunginvaltuuston jäsenenä 1910–1915.


title: Wolter Aschan

text: Tamperelaiset apteekkarit Wolter Aschan, Fredrik Borg, Karl Molin ja Amil Schéele perustivat vuonna 1895 "Drogeri-handelsbolaget i Tammerfors" ("Tampereen Rohdoskauppayhtiö") nimisen lääkkeiden tukkukauppayhtiön. Yhtiön nimeksi tuli 1971 Tamro kun se fuusioitui lääkeyritys "Oy Aurum-Pharmakon Ab":n kanssa. Euroopan suurin lääkejakelija, saksalainen Phoenix Group osti Tamron vuonna 2004. Tamro on nykyisin Suomen suurin lääkkeiden tukkukauppayhtiö ja sen logistiikkakeskus sijaitsee Tampereella.


title: Wolter Aschan

text: Tamron perustajat kutsuivat koolle myös "Apotekare Societeten i Finland"in eli nykyisen Suomen Apteekkariliiton perustamiskokouksen.


title: Wolter Aschan

text: Aschan kuoli sydänkohtaukseen elokuun lopulla 1927 Tampereen rautatieasemalla. Hänet on haudattu Kalevankankaan hautausmaalle.


title: Amil Schéele

text: Adolf Amil Schéele (25. marraskuuta 1850 Sulkava – 12. tammikuuta 1918 Helsinki) oli suomalainen apteekkari ja yksi lääketukkuyritys Tamron perustajista.


title: Amil Schéele

text: Schéelen vanhemmat olivat tilallinen, kauppias Gottfried August Schéele (1814–1882) ja Amelie Björklund (1820–1888). Hän kävi Helsingin ruotsalaista normaalilyseota vuoteen 1867 saakka ja siirtyi sitten apteekkialalle. Hän valmistui farmaseutiksi 1871 ja toimi harjoittelijana Pietarissa ja Loviisassa 1871-1875. Schéelestä tuli proviisori 1876 ja apteekkari 1886 kun hän sai Tampereella Kyttälän apteekin oikeudet. Vuonna 1891 hän rakennutti apteekkitalon nykyisen Suomen Pankin talon paikalle. Schéele muutti 1900-luvun alussa Helsinkiin mutta pysyi kuitenkin edelleen apteekkinsa omistajana. Hän oli Tampereella asuessaan kaupungin rahatoimikamarin ja taksoituslautakunnan jäsenenä.


title: Amil Schéele


title: Amil Schéele


title: Amil Schéele

text: Schéele määräsi 1909 tekemässään testamentissaan noin 300 000 markkaa Tampereen ja Helsingin työväenyhdistyksille.


title: Issi Baran

text: Issi Israel Baran (4. marraskuuta 1927 Helsinki – 25. huhtikuuta 2018 Helsinki) oli suomalainen pikajuoksija, joka kuului Suomen maajoukkueeseen 1950-luvun alkupuoliskolla. Baran edusti Suomea Helsingin kesäolympialaisissa 1952. Taustaltaan juutalainen Baran toimi aktiivisesti Helsingin juutalaisyhteisön parissa.


title: Issi Baran

text: Baran syntyi Helsingissä 4. marraskuuta 1927. Baranin äiti oli syntynyt Venäjällä, ja Issi sai veljensä tavoin Suomen kansalaisuuden vasta vuonna 1949. Baran ei nuoren ikänsä vuoksi sotinut toisessa maailmansodassa, mutta hän osallistui laivastossa Israelin itsenäisyyssotaan 1940-luvun lopussa: hän saapui Palestiinaan päivää ennen kuin Israel julistautui itsenäiseksi. 180-senttinen ja noin 70-kiloinen Baran oli juutalainen ja edusti urheilu-urallaan Urheiluseura Makkabia, vaikka esimerkiksi Helsingin Kisa-Veikot yritti houkutella häntä vaihtamaan seuraa.


title: Issi Baran

text: Baran luotti urheilijana lahjakkuuteensa eikä harjoitellut runsaasti. Hän saavutti SM-pronssia Helsingissä järjestettyissä vuoden 1951 Kalevan kisoissa ja voitti vuonna 1952 järjestetyn Helsingin olympiakisojen karsintakilpailun. Helsingin kesäolympialaisissa 1952 Baran kilpaili 100 metrillä ja Suomen pikaviestijoukkueessa 4×100 metrillä. 100 metrillä kahden ensimmäisen edettyä toisiin alkueriin hän jäi alkuerässään neljänneksi sekunnin kymmenyksen erolla jatkopaikasta. Pikaviestissä Baran juoksi Adolf Turakaisen, Voitto Hellstenin ja Pauli Tavisalon kanssa ajan 42,0 ollen alkueränsä neljäs joukkue kolmen ensimmäisen edettyä välieriin viimeisen jatkopaikan mentyä Puolalle kaksi sekunnin kymmenystä nopeammalla ajalla.


title: Issi Baran

text: Vuosina 1952–1954 Baran edusti Suomea myös viidessä maaottelussa. Hän voitti yhdeksän piirinmestaruutta ja kolmesti Marskin kisat. Makkabiadien EM-kilpailuissa Baran voitti Kööpenhaminassa 1959, 31-vuotiaana, kultaa 100 metrillä ajalla 10,8 ja vietissä hopeaa. Hänen ennätyksensä 100 metrillä oli vuonna 1953 juostu 10,8 sekuntia. Hänet valittiin Makkabin parhaaksi urheilijaksi vuosina 1952–1960.


title: Issi Baran

text: Baran työskenteli Suomen Turkisteollisuudessa ja myöhemmin tekstiiliagentuuriliike Rainer Oy:ssä, missä hän nousi enemmistöosakkaaksi ja toimitusjohtajaksi ennen kuin myi yhtiön Helkamalle. Baran oli myös aktiivinen Helsingin juutalaisen seurakunnan jäsen ja toimi myös Urheiluseura Makkabin johtokunnan jäsenenä vuodet 1962–1967, Juutalaisessa sairasapuyhdistyksessä, Juutalaisessa hautajaisyhdistyksessä, Juutalaisessa opintoyhdistyksessä ja varainhoitoyhdistyksessä. Baran kuoli Helsingissä 90-vuotiaana 25. huhtikuuta 2018.


title: Karl Molin

text: Karl Molin (16. elokuuta 1842 Tampere – 25. syyskuuta 1919 Tampere) oli suomalainen apteekkari ja yksi lääketukkuyritys Tamron perustajista.


title: Karl Molin

text: Molin omisti vuosina 1868–1889 Tampereen kanta-apteekin joka sijaitsi vuodesta 1875 alkaen Keskustorin varrella olleessa Molinin talossa.


title: Karl Molin


title: Karl Molin


Suunnistuksen maailmanmestaruuskilpailut 1970 pidettiin 27.–29. syyskuuta 1970 Saksan demokraattisen tasavallan Friedrichrodassa. Kyseessä olivat lajin kolmannet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1970

text: Matkan pituus 14,5 km.


text: Matkan pituus 7,5 km.


title: Stig Berge

text: Stige Berge (s. 28. maaliskuuta 1942) on norjalainen suunnistaja. Hän voitti maailmanmestaruuden sekä henkilökohtaisessa kilpailussa että viestissä Friedrichrodan MM-kilpailuissa 1970.


title: Åge Hadler

text: Åge Hadler (s. 14. elokuuta 1944 Bergen) on norjalainen suunnistaja. Hän voitti maailmanmestaruuden henkilökohtaisessa kilpailussa Fiskarissa 1966 ja Staré Splavyssä 1972 sekä viestissä Friedrichrodassa 1970.


title: Åge Hadler

text: Hadlerin puoliso Ingrid Hadler on myös suunnistuksen maailmanmestari.


title: Ingrid Hadler

text: Ingrid Hadler (o.s. Thoresen, s. 12. helmikuuta 1946 Trondheim) on norjalainen suunnistaja. Hän voitti maailmanmestaruuden henkilökohtaisessa kilpailussa Friedrichrodassa 1970 sekä viestissä Linköpingissä 1968.


title: Ingrid Hadler

text: Hadlerin puoliso Åge Hadler on myös suunnistuksen maailmanmestari.


title: Karl Johansson (suunnistaja)

text: Karl Johansson (s. 1939) on ruotsalainen suunnistaja. Hän voitti maailmanmestaruuden henkilökohtaisessa kilpailussa Linköpingissä 1968 sekä viestissä Fiskarissa 1966 ja Linköpingissä 1968.


title: Sarolta Monspart

text: Sarolta Monspart on unkarilainen suunnistaja. Hän voitti henkilökohtaisen kilpailun maailmanmestaruuden Staré Splavyssä 1972. Lisäksi hänellä on viestistä kaksi MM-mitalia.


title: Oulun taiteilijaseura

text: Oulun Taiteilijaseura -63 ry () on oululainen aatteellinen yhdistys. Oulun Taiteilijaseuran toimisto sijaitsee Oulussa osoitteessa Hallituskatu 5, missä seura myös ylläpitää taidegalleriaa ja - lainaamoa.


title: Oulun taiteilijaseura

text: Oulun Taiteilijaseura perustettiin Oulussa 6. tammikuuta 1963 ajamaan kuvataiteilijoiden etuja. Seuran perustajajäsenet olivat Eeli Aalto, Juhani Hakalahti, Aatto Hukkanen, Pentti Junno, Matti Mikkola, Tauno Ohenoja, Ilmo Pihkala ja Olli Pohjola. Yhdistysrekisteriin seura merkittiin vuonna 1967. Oulun Taiteilijaseuran edeltäjiä olivat Oulun taiteilijaseura 1921, Pohjalainen taiteilijaliitto, Oulun taideseura ja monialainen Merikoskikerho.


title: Oulun taiteilijaseura

text: Oulun Taiteilijaseura toimii Oulun läänin kuvataiteilijain ammatillisena yhdistyksenä. Sen tehtävänä on kasvattaa yleisön kiinnostusta kuvataiteisiin ja edistää kuvataiteen ja sen alan palvelujen kehittämistä alueella. Nykyään Oulun Taiteilijaseurassa on noin 150 jäsentä. Oulun Taiteilijaseura on Suomen Kuvataidejärjestöjen Liiton jäsenjärjestö.


title: Katalin Oláh

text: Katalin Oláh on unkarilainen suunnistaja. Hän voitti normaalimatkan maailmanmestaruuden Mariánské Lázněssa 1991 ja Detmoldissa 1995.


title: Mona Nørgaard

text: Mona Nørgaard on tanskalainen suunnistaja. Hän voitti henkilökohtaisen kilpailun maailmanmestaruuden Viborgissa 1974 lähes kolmen minuutin erolla hopealle sijoittuneeseen Ruotsin Kristin Cullmaniin.


title: Selma Blairin filmografia

text: Tämä on Selma Blairin filmografia.


title: Bernt Frilén

text: Bernt Frilén on ruotsalainen suunnistaja. Hän voitti henkilökohtaisen maailmanmestaruuden Viborgissa 1974 sekä viestin maailmanmestaruuden Staré Splavyssä 1972 ja Viborgissa 1974.


title: Anne Berit Eid

text: Anne Berit Eid (s. 13. kesäkuuta 1957) on norjalainen suunnistaja. Hän voitti henkilökohtaisen maailmanmestaruuden ja sijoittui viestissä neljänneksi Kongsbergin MM-kilpailuissa 1978. Hän saavutti viestissä MM-hopeaa ja sijoittui henkilökohtaisessa kilpailussa kuudenneksi Tampereella 1979. Thunin MM-kilpailuissa 1981 hän oli henkilökohtaisessa kilpailussa kahdeskymmenes ja viestissä neljäs. Zalaegerszegin MM-kilpailuissa 1983 hän osallistui vain viestiin, jossa Norja sijoittui neljänneksi.


title: Tieteellisen kehityksen konsepti

text: Tieteellisen kehityksen konsepti (科学发展观 Kēxué Fāzhǎn Guān), suomennettu myös "tieteellinen näkemys kehitykseen" tai "tieteellinen kehitys", on osa Kiinan kommunistisen puolueen virallista ideologiaa. Puoluekaanonissa se asettuu historialliseen jatkumoon marxismi-leninismin, Mao Zedongin ajattelun, Deng Xiaopingin teorian sekä Jiang Zeminin kolmen edustuksen kanssa.


title: Tieteellisen kehityksen konsepti

text: Tieteellisen kehityksen konsepti oli harmonisen sosiaalistisen kehityksen ohella Hu Jintaon politiikan ydinkäsite. Sisällöllisesti tieteellisen kehityksen konsepti on suurpiirteinen. Hu määritteli tieteellinen kehityksen lähtökohdaksi ihmiskeskeisyyden sekä kokonaisvaltaisen ja kestävän kehityksen . Hu viljeli tieteellisen kehityksen konseptia puheissaan ahkerasti ja kehotti puoluekaadereita mm. tasoittamaan tuloeroja ja alueellisia eroja, ratkaisemaan ympäristönsuojeluun liittyviä ongelmia sekä vähentämään talouskasvun riippuvuutta halvasta työvoimasta ja resursseista .


title: Tieteellisen kehityksen konsepti

text: Hu pyrki lisäämään lisäämään puolueen kannatusta uudistuksista vähiten hyötyneiden parissa. Siinä missä Deng oli luonut taloukasvua ja Jiang oli avannut puolueen ovet keskiluokalle ja rikkaille, Hu pyrki tuomaan puolueen yhteiskunnan vauhdista pudonneiden luo . Nopea talouskasvu oli luonut Kiinaan joukon yhteiskunnallisia ongelmia, jotka heikensivät puolueen legitimiteettiä. Puolueen valta-asemaa kansan parissa uhkasivat erityisesti taloudellinen epätasa-arvo, ympäristön saastuminen sekä korruptio.


title: Morten Berglia

text: Morten Berglia (s. 3. elokuuta 1958) on norjalainen suunnistaja. Hän voitti henkilökohtaisen maailmanmestaruuden Zalaegerszegin MM-kilpailuissa 1983 sekä kolme kertaa viestin maailmanmestaruuden. Thunin MM-kilpailuissa 1981 hän saavutti henkilökohtaisessa kilpailussa pronssia.


title: Kent Olsson

text: Kent Olsson on ruotsalainen suunnistaja. Hän voitti henkilökohtaisen maailmanmestaruuden Gérardmerin MM-kilpailuissa 1987 sekä saavutti kuusi muuta MM-mitalia vuosina 1983–1991.


title: Thomas Clayhills

text: Thomas Wilhelm Clayhills (3. maaliskuuta 1844 Tampere – 20. toukokuuta 1908 Tampere) oli suomalainen apteekkari.


title: Thomas Clayhills

text: Clayhillsin vanhemmat olivat Tallinnassa syntynyt, alunperin skotlantilaista sukua edustanut kauppias Thomas Clayhills (1789–1856) ja Helena Jylén (1801–1872). Clayhills opiskeli apteekkialaa Suomessa ja Pietarissa ja valmistui farmaseutiksi 1863 ja proviisoriksi 1872. ja muutti Tampereelle 1874 kun hän sai sieltä kaupungin toisen apteekin apteekkioikeudet. Clayhills piti apteekkia vuoteen 1893 saakka jolloin hän myi sen. Hän oli Tampereen kaupunginvaltuuston jäsenenä 1877–1882 ja 1886–1889.


title: Thomas Clayhills

text: Clayhills piti alunperin apteekkiaan Kauppakadun ja nykyisen Näsilinnankadun kulmassa olleessa puutalossa. Hän rakennutti vuonna 1882 Keskustorin laidalle Kauppakadun ja Aleksis Kiven kadun kulmaan Sandbergin talona tunnetun arkkitehti Frans Ludvig Caloniuksen suunnitteleman kolmikerroksisen kivitalon jota laajennettiin myöhemmin 1891 ja 1897. Talo sai nimensä siihen vuokralaiseksi tulleen Wilhelm Sandbergin rautakaupan mukaan. Clayhills piti talossa apteekkia ja asui myös itse talossa. Hän myi talon vuonna 1906 Rudolf Winterille.


title: Thomas Clayhills

text: Tampereen ensimmäinen 16 tilaajan puhelinkeskus sijaitsi Sandbergin talossa, ja se otettiin käyttöön 26. toukokuuta 1882. Ensimmäinen puhelinjohto oli jo vedetty maalis-huhtikuun vaihteessa 1882 talossa sijainneesta Clayhillsin apteekista Pyynikin ravintolaan.


title: Thomas Clayhills

text: Clayhills perusti 1877 Tampereelle kaupungin ensimmäisen kivennäisvesitehtaan.


title: Thomas Clayhills

text: Thomas Clayhills oli naimisissa Ellen Maria Indrénin kanssa. Heidän poikansa oli jääkärieverstiluutnantti Allan Clayhills.


Suunnistuksen maailmanmestaruuskilpailut 1979 pidettiin 2.–4. syyskuuta 1979 Suomen Tampereella. Kyseessä olivat lajin kahdeksannet maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.


title: Suunnistuksen maailmanmestaruuskilpailut 1979

text: Matkan pituus 15,1 km.


text: Matkan pituus 8,3 km.


title: Kesäyön hymyilyä

text: Kesäyön hymyilyä ("Sommarnattens leende") on Ingmar Bergmanin käsikirjoittama ja ohjaama ruotsalainen mustavalkoinen komediaelokuva vuodelta 1955. Neljän avioparin keskinäisiä eroottisia suhteita kuvaavassa, yhteen yöhön sijoittuvassa tarinassa Bergman esitteli näyttelijäensemblensa, jonka kanssa hän teki myöhemmin monia menestyselokuvia.


title: Kesäyön hymyilyä

text: Elokuva on saanut innoitusta Shakespearen "Kesäyön unelmasta". Bergmanin runollisessa tarinassa kesäyö hymyilee ensin nuorenparin puhtaalle rakkaudelle. Toisen hymyn se suo “narreille, hulluille, parantumattomille”, aistillisten seksileikkien harjoittajille. Kolmannen hymyn kohteena ovat “surumieliset, raskautetut, yksinäiset”, keski-iän rauhoittuneen hellyyden ja toveruuden saavuttaneet.


title: Kesäyön hymyilyä

text: Konkreettisemmin tarina sijoittuu 1800-luvun lopun Ruotsiin, jossa keski-ikäinen lakimies Fredrik Egerman on mennyt toisen kerran naimisiin, nyt nuoren Anna Egermanin kanssa, joka on kuitenkin yhä neitsyt. Anna huomaakin olevansa ihastunut iäkkäämmän aviomiehensä samanikäiseen poikaan Henrikiin. Tämä on myös yhä neitsyt ja opiskelee papiksi, mutta hänen kanssaan flirttailee palvelija Petra. Äitinsä taloon heidät kaikki on kutsunut Fredrikin entinen naisystävä, näyttelijä Desirée Armfelt, joka elää nyt kreivi Malcolmin kanssa vapaassa suhteessa, jossa molemmat voivat toteuttaa mielihalujaan myös muiden kanssa. Kesäisen yön mittaan suhteiden jännitteet alkavat purkautua.